marsh-mellow/assamese_wikipedia huggingface dataset:
মেৰী পুনেন লুকোস (; ২ আগষ্ট ১৮৮৬ - ২ অক্টোবৰ ১৯৭৬) এগৰাকী ভাৰতীয় স্ত্ৰীৰোগ বিশেষজ্ঞ, প্ৰসূতি বিশেষজ্ঞ আৰু ভাৰতৰ প্ৰথম মহিলা চাৰ্জন জেনেৰেল তেওঁ নাগৰক'ইলৰ যক্ষ্মা স্বাস্থ্য কেন্দ্ৰ আৰু তিৰুৱনন্তপুৰমৰ এক্স-ৰে আৰু ৰেডিয়াম ইনষ্টিটিউটৰ প্ৰতিষ্ঠাপক আছিল, ট্ৰাভাঙ্কোৰ ৰাজ্যৰ স্বাস্থ্য বিভাগৰ মুৰব্বী হিচাপে কাৰ্যনিৰ্বাহ কৰিছিল আৰু তেওঁ ৰাজ্যখনৰ প্ৰথমগৰাকী মহিলা বিধায়ক আছিল ভাৰত চৰকাৰ তৰফৰ পৰা ১৯৭৫ চনত তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰা হয়

 প্ৰাৰম্ভিক জীৱন আৰু শিক্ষা 
১৮৮৬ চনৰ ২ আগষ্টত আয়মানামৰ ব্ৰিটিছ ভাৰতীয় সাম্ৰাজ্যৰ ৰাজকীয় ৰাজ্য ট্ৰেভাংকোৰ (বৰ্তমান কেৰালা)ৰ এক ধনী এংলিকান ছিৰিয়ান খ্ৰীষ্টান পৰিয়ালত মেৰী পুনেনৰ জন্ম হৈছিল, যিখন সৰু গাঁও পাছলৈ দ্য গড অৱ স্মল থিংছ উপন্যাসখনৰ পৰিৱেশ হৈ বিখ্যাত হৈছিল তেওঁৰ পিতৃ টি. ই. পুনেন আছিল এগৰাকী চিকিৎসক, ট্ৰাভাঙ্কোৰৰ প্ৰথম চিকিৎসা স্নাতক আৰু ট্ৰাভাঙ্কোৰ ৰাজ্যৰ ৰাজকীয় চিকিৎসক তেওঁৰ মাতৃৰ স্বাস্থ্যজনিত সমস্যা আছিল যাৰ বাবে মেৰীক ব্ৰিটিছ গৱৰ্নেছে ডাঙৰ-দীঘল কৰিছিল তেওঁ তিৰুৱন্তপুৰমৰ হ'লি এঞ্জেলছ কনভেন্ট হাইস্কুলত স্কুলীয়া শিক্ষা সম্পূৰ্ণ কৰিছিল আৰু মেট্ৰিক পৰীক্ষাত শীৰ্ষস্থান লাভ কৰিছিল অৱশ্যে, এগৰাকী মহিলা হোৱাৰ বাবে তেওঁক তিৰুৱনন্তপুৰমৰ মহাৰাজ মহাবিদ্যালয় (বৰ্তমানৰ ইউনিভাৰ্চিটি কলেজ তিৰুভন্তপুৰম)ত বিজ্ঞান বিষয়ৰ বাবে নামভৰ্তি কৰিবলৈ দিয়া নহৈছিল আৰু সেয়ে ইতিহাস অধ্যয়ন কৰিবলগীয়া হৈছিল আৰু সেই বিষয়ত ১৯০৯ চনত তেওঁ স্নাতক ডিগ্ৰী লাভ কৰিছিল৷

ভাৰতীয় বিশ্ববিদ্যালয়সমূহে মহিলাসকলক চিকিৎসা বিজ্ঞানৰ বাবে নামভৰ্তিৰ সুবিধা নিদিয়াৰ বাবে তেওঁ লণ্ডনলৈ গুচি যায় আৰু লণ্ডন বিশ্ববিদ্যালয়ৰ পৰা এম বি বি এছ লাভ কৰেডাবলিনৰ ৰটাণ্ডা হাস্পতালৰ পৰা এম আৰ চি অ জি (স্ত্ৰীৰোগ আৰু প্ৰসূতি) লাভ কৰি ব্ৰিটেইনত গৈ গ্ৰেট অৰমণ্ড ষ্ট্ৰীট হাস্পতালত শিশু চিকিৎসাৰ উন্নত প্ৰশিক্ষণ লয় পাছলৈ তেওঁ ব্ৰিটেইনৰ বিভিন্ন চিকিৎসালয়ত কাম কৰিছিল আৰু একে সময়তে লণ্ডনৰ সংগীত পৰীক্ষাত উত্তীৰ্ণ হ'বলৈ সংগীত অধ্যয়ন কৰিছিল

 তথ্যসূত্ৰ 

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:চিকিৎসাবিদ
মেৰী ফেণ্টন বা মেহেৰবাই (; ১৮৫৪-১৮৯৬) এগৰাকী ইউৰোপীয় মূলৰ গুজৰাটী, পাৰ্চী আৰু উৰ্দু থিয়েটাৰৰ অভিনেত্ৰী আছিল ব্ৰিটিছ সেনা বাহিনীৰ এজন আয়াৰলেণ্ড দেশীয় সেনা মেথিউ ফেণ্টনৰ জীয়ৰী আছিল তেওঁ পাৰ্চী অভিনেতা, পৰিচালক কাভাছজী পালানজী খাটাউৰ সৈতে তেওঁৰ প্ৰেমবিবাহ হৈছিল তেৱেঁ মেৰীক অভিনয়ৰ সৈতে পৰিচিত কৰাই দিছিল আৰু এগৰাকী সফল অভিনেত্ৰী ৰূপে প্ৰতিষ্ঠা পাইছিল
প্ৰাৰম্ভিক জীৱন
ভাৰতৰ মুচৌৰীৰ ওচৰৰ লেণ্ডউৰত জেনেট আৰু ব্ৰিটিছ ভাৰতীয় সেনাৰ আইৰিছ অৱসৰপ্ৰাপ্ত সৈনিক মেথিউ ফেণ্টনৰ ঘৰত মেৰী ফেণ্টনৰ জন্ম হৈছিল তেওঁ মেৰী জেন ফেণ্টন নামেৰে বেপ্তিজম লয় যদিও তেওঁৰ প্ৰাৰম্ভিক জীৱন আৰু শিক্ষাৰ বিষয়ে আৰু কোনো তথ্য পাবলৈ নাই পাৰ্চী থিয়েটাৰৰ অভিনেতা-পৰিচালক কাভাছজী পালঞ্জী খাটাউৱে তেওঁৰ নাটক ইন্দৰ সভাৰ আখৰা কৰি আছিল যেতিয়া ফেণ্টনে তেওঁৰ মেজিক লেণ্টাৰ্ণ শ্বোৰ হল বুক কৰিবলৈ আহিছিল ফেণ্টনে তেওঁৰ অভিনয়ক প্ৰশংসা কৰিছিল এনেকৈ দুয়ো প্ৰেমত পৰিছিল আৰু অৱশেষত বিবাহপাশত আবদ্ধ হৈছিল ইয়াৰ পিছত তেওঁ পাৰ্চী নাম মেহেৰবাই গ্ৰহণ কৰে ইতিমধ্যে তেওঁ হিন্দী আৰু উৰ্দু জানিছিলে ১৮৭০ৰ দশকত খাটাউৱে তেওঁক সংগীত আৰু অভিনয়ৰ অধিক প্ৰশিক্ষণ দিয়ে

তেওঁৰ প্ৰতিভা আৰু খাটাউৰ সৈতে থকা সম্পৰ্কৰ বাবেই তেওঁ থিয়েটাৰত এক চাঞ্চল্যৰ সৃষ্টি কৰিছিল কিন্তু ১৮৭৮ চনত ফেণ্টনৰ থিয়েটাৰত প্ৰৱেশ সন্দৰ্ভত খাটাউ আৰু সম্ৰাজ্ঞী ভিক্টোৰিয়া থিয়েটাৰ কোম্পানীৰ স্বত্বাধিকাৰী জাহাংগীৰ পেষ্টনজী খাম্বাটাৰ মাজত হোৱা বিবাদৰ পিছত খাটাউৱে বম্বে এৰি দিল্লীলৈ যায় আৰু মানেক মাষ্টাৰৰ মালিকানাধীন আলফ্ৰেড থিয়েটাৰ কোম্পানীত যোগদান কৰে যদিও মানেক মাষ্টাৰেও ফেণ্টনৰ বিৰোধিতা কৰে ফলস্বৰূপে খাটাউৱে ১৮৮১ চনত নিজাকৈ আলফ্ৰেড কোম্পানী আৰম্ভ কৰে, য'ত ফেণ্টনে দীৰ্ঘ আৰু সফল অভিনয় জীৱন অতিক্ৰম কৰিছিল

পিছলৈ দুয়োৰ এৰাএৰি হৈছিলয তেওঁলোকৰ জাহাংগীৰ নামেৰে এটা পুত্ৰ সন্তান আছিল
কৰ্মজীৱন
পাৰ্চী, গুজৰাটী আৰু উৰ্দু থিয়েটাৰৰ তেওঁ প্ৰথমগৰাকী ইংগ-ভাৰতীয় অভিনেত্ৰী পাৰ্চী থিয়েটাৰত নায়িকা হিচাপে অভিনয় কৰি তেওঁ জনপ্ৰিয় হৈ পৰিছিল নানাভাই ৰানিনাৰ নাজান ছিৰিন (১৮৮১), বামনজী কাব্ৰাৰ ভোলী গুল (এলেন উডৰ ইংৰাজী উপন্যাস ইষ্ট লিনৰ আধাৰত ৰচিত, ১৮৮২), আগা হাছান অমানতৰ উৰ্দু অপেৰা ইন্দৰ সভা, খাম্বাটাৰ খুদাদাদত (শ্বেক্সপীয়েৰৰ পেৰিক্লিছ, প্ৰিন্স অৱ টাইয়াৰ আধাৰিত, ১৮৯৮) অভিনয় কৰিছিল গামদে নি গোৰী (১৮৯০),আলাউদ্দিন (১৮৯১),তাৰা খুৰ্ছিদ (১৮৯২),কলিযুগ (১৮৯৫) আৰু কালিদাসৰ সংস্কৃত নাটক শকুন্তলাত অভিনয় কৰিছিল গোপিচান্দত জোগনৰ চৰিত্ৰত তেওঁ কৰা অভিনয় বহুল প্ৰশংসিত হৈছিল

পিছলৈ তেওঁ ফ্ৰেমজী অপুৰ থিয়েটাৰ কোম্পানীত কাম কৰিছিল আৰু তাৰ পিছতো কেইবাটাও নাট্যদল সলনি কৰিছিল

মেৰী ফেণ্টনৰ মৃত্যু হৈছিল ৪২ বছৰ বয়সত, সম্ভৱতঃ ১৮৯৬ চনত সেয়েহে তেওঁৰ জন্ম সম্ভৱতঃ ১৮৫৪ চনত হৈছিল আৰু ১৮৭৮ চনত খাটাউক লগ পাইছিল পাৰ্চী থিয়েটাৰত তেওঁৰ পৰিচয়ে প্ৰাৰম্ভিক যুগত মঞ্চ আৰু নিৰ্বাক চলচ্চিত্ৰত আধিপত্য বিস্তাৰ কৰা বৃহৎ সংখ্যক ইংগ-ভাৰতীয় অভিনেত্ৰীৰ বাবে পথ মুকলি কৰিছিল
জনপ্ৰিয় সংস্কৃতিত
তেওঁৰ আৰু আন এগৰাকী প্ৰাৰম্ভিক যুগৰ অভিনেত্ৰী মেহেৰিন ছাবাৰ জীৱনৰ আধাৰত, নিয়তি ৰাথোৰ ৰচিত, পৰিচালিত আৰু ব্লু ফিডাৰ থিয়েটাৰ প্ৰযোজিত ড্ৰামা কুইন (২০১৮)নামৰ নাটক এখন মঞ্চস্থ কৰা হৈছিল
তথ্য সংগ্ৰহ

শ্ৰেণী:ভাৰতীয় মঞ্চ অভিনেত্ৰী
শ্ৰেণী:উত্তৰাখণ্ডৰ ব্যক্তি
মেৰী বাৰ ক্লে (; ১৩ অক্টোবৰ, ১৮৩৯  ১২ অক্টোবৰ, ১৯২৪)    আমেৰিকাৰ মহিলা ভোটাধিকাৰ আন্দোলনৰ এগৰাকী নেত্ৰী আছিল তেওঁ মেৰী বি ক্লে আৰু মিচেছ জে ফ্ৰেংক হেৰিক নামেৰেও পৰিচিত হৈছিল

ৰাজহুৱা জীৱন
১৮৭৯ চনৰ মে মাহত মেৰী বি ক্লে নেশ্যনেল উইমেন ছাফ্ৰেজ এছচিয়েশ্যনৰ দশম বৰ্ষপূৰ্তিত অংশগ্ৰহণ কৰিবলৈ মিছৌৰীৰ ছেইণ্ট লুইছলৈ যায় অতি সোনকালেই তেওঁ সেই সংস্থাটোৰ কেণ্টাকিৰ প্ৰতিনিধি হৈ পৰে আৰু উপ-সভানেত্ৰী হিচাপে কাৰ্যনিৰ্বাহ কৰে ইতিমধ্যে তেওঁ আমেৰিকান মহিলা ভোটাধিকাৰ সংস্থাৰ উপ-সভানেত্ৰী আছিল তাত তেওঁ চুজান বি এন্থনীক লগ পায় আৰু ভোটাধিকাৰৰ নেতাগৰাকীক কেণ্টাকিৰ ৰিচমণ্ডত ভাষণ দিয়াৰ ব্যৱস্থা কৰে ঘৰলৈ উভতি আহি তেওঁ ১৮৭৯ চনত ফেয়েট কাউণ্টি ইকুৱেল ৰাইটছ এছ'চিয়েচন গঠন কৰে পিছৰ বছৰত তেওঁ মেডিচন কাউণ্টি ইকুৱেল ৰাইটছ এছ'চিয়েচন গঠন কৰে সৰু পুত্ৰ দুজনক পঢ়া-শুনা কৰিবলৈ মিচিগানৰ এন আৰ্বাৰত ৰখাই তেওঁ তাত ভোটাধিকাৰৰ ক্লাব গঠন কৰিছিল তেখেতে মিচিগান ষ্টেট ভোটাধিকাৰ সংস্থাৰ বাবে ফ্লিণ্টত অনুষ্ঠিত হোৱা অধিৱেশনৰ সভানেত্ৰী হৈছিল তেওঁ এন আৰ্বাৰত "ৰেজিষ্টাৰ আৰু মিচিগান বিশ্ববিদ্যালয়ৰ জ্যেষ্ঠ আইন শ্ৰেণীৰ আগত "মহিলাৰ ভোটদানৰ সাংবিধানিক অধিকাৰ"ৰ ওপৰত এটা স্তম্ভ সম্পাদনা কৰিছিল  তেওঁ কেণ্টাকিৰ প্ৰতিবেদন মহিলা ভোটাধিকাৰৰ ইতিহাস: ১৮৭৬-১৮৮৫ চনৰ তৃতীয় খণ্ডত দাখিল কৰিছিল

১৮৮৩ চনত আমেৰিকান উইমেন ছাফ্ৰেজ এছচিয়েশ্যনৰ সভানেত্ৰী নিৰ্বাচিত হোৱাৰ সময়ত ক্লে ৰাষ্ট্ৰীয় মহিলা সংগঠনৰ সভাপতিৰ পদত অধিষ্ঠিত হোৱা প্ৰথমগৰাকী কেণ্টাকিয়ান হিচাপে পৰিগণিত হয় চুজান বি এন্থনী, লুচি ষ্টোন, এলিছ ষ্টোন ব্লেকৱেল আৰু অন্যান্য আগশাৰীৰ ভোটাধিকাৰীসকলৰ সৈতে তেওঁ চিঠিপত্ৰ লিখিছিল তেওঁৰ কনিষ্ঠ ভগ্নী লৰা ক্লেক মহিলা অধিকাৰ আন্দোলনলৈ টানি অনাৰ কৃতিত্ব তেওঁক দিয়া হয় কনিষ্ঠ ক্লে ইতিহাসত মহিলা অধিকাৰৰ সমৰ্থক হিচাপে অধিক পৰিচিত হৈ পৰিছিল

মৃত্যু
১৯০২ চনত তেওঁৰ ৰাজহুৱা জীৱনৰ বহুলাংশে অন্ত পৰে, কাৰণ তেওঁ অসুস্থতা আৰু পাৰিবাৰিক বাধ্যবাধকতাৰ সৈতে মোকাবিলা কৰিব লগীয়া হৈছিল ১৯২৪ চনৰ ১২ অক্টোবৰত ৮৪ বছৰীয়া ক্লেৰ মৃত্যু হয়

 তথ্যসূত্ৰ 

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
মেৰী বাৰ্কেট কাৰ্ড (), এগৰাকী আইৰিছ মূলৰ ব্ৰিটিছ কবি, বিলোপবাদী আৰু নাৰীবাদী আছিল, সোতৰ বছৰ বয়সত প্ৰকাশিত তেওঁৰ দাসত্ব বিৰোধী কবিতা এ পয়েম অন দ্য আফ্ৰিকান স্লেভ ট্ৰেডৰ বাবে তেওঁ সৰ্বাধিক স্মৰণ কৰা হয়

জীৱনী
১৭৭৪ চনৰ ২৮ ডিচেম্বৰত লিভাৰপুলত উইলিয়াম আৰু চাৰা বাৰ্কেটৰ ঘৰত জন্মগ্ৰহণ কৰিছিল মেৰী বাৰ্কেটে তেওঁৰ পিতৃ এজন চেণ্ডলাৰ আছিল আৰু ১৭৮৪ চনত পৰিয়ালটো ডাবলিনলৈ গুচি যায় তেওঁলোক আছিল কোৱাকাৰ পৰিয়ালৰ তেওঁৰ ককাক আছিল বিলোপবাদী জৰ্জ হেৰিছন, যি ছ'চাইটি ফৰ ইফেক্টিং দ্য এবলিচন অৱ দ্য স্লেভ ট্ৰেডৰ অন্যতম প্ৰতিষ্ঠাপক আছিল বাৰ্কেট পৰিয়ালটো আছিল মধ্যবিত্ত শ্ৰেণী আৰু কম কঠোৰ আৰু সাধাৰণ হলেও কোৱাকাৰ হিচাপে তেওঁলোকে নিজৰ আইৰিছ প্ৰতিবেশী দেশৰ পৰা পৃথক হৈ থিয় দিছিল, ব্ৰিটেইনত থকা তেওঁলোকৰ সংযোগ আৰু ইংৰাজী পৰিচয়ৰ সৈতে অধিক সংযুক্ত হৈ আছিল কাৰ্ডে সংগীত, শিল্প, ফৰাচী, চিত্ৰকলা আৰু সাহিত্যৰ শিক্ষা লাভ কৰিছিল ১৮০১ চনত নাথানিয়েল কাৰ্ডক বিয়া কৰায় তেওঁ আছিল ব্যৱসায়ী ডাবলিনৰ দ্বিতীয় সম্পৰ্কীয় ভায়েক দম্পতীহালৰ ৮টা সন্তান আছিল যদিও কেঁচুৱা অৱস্থাত মাত্ৰ চাৰিটাহে বাচি যায় পৰিয়ালৰ ব্যৱসায়টোৰ আৰ্থিক অসুবিধাৰ কথাৰ বিষয়ে তেওঁ নিজৰ লেখাত উল্লেখ কৰিছে ১৮০৪ চনত মিলফোৰ্ড হেভেনত থকা আমেৰিকান কোৱাকাৰ পৰিয়ালৰ সৈতে থকাৰ সময়তে তেওঁ যথেষ্ট সংখ্যক কবিতা লিখিছিল ৰচ পৰিয়ালে কেছল হলত বাস কৰিছিল আৰু লেখক, শিল্পী আৰু নৌ-সেনাৰ বিষয়াকে ধৰি বহু ক্ষেত্ৰৰ লোকক মনোৰঞ্জন দিছিল

যদিও তেওঁৰ লেখাৰ এটা উল্লেখযোগ্য অংশ আছিল, দাসত্ত্ব বিৰোধী, তথাপিও সেয়া তেওঁৰ কামৰ এটা সৰু অংশহে ডাবলিনৰ এগৰাকী কোৱাকাৰ মহিলাই সন্মুখীন হোৱা বিভিন্ন সমস্যাৰ বিষয়ে তেওঁ বিস্তৃতভাৱে লিখিছিল 
কোৱাকাৰ সংগঠনে প্ৰচাৰৰ আশে-পাশে মহিলাসকলক এক নিৰ্দিষ্ট মাত্ৰাৰ সমতাৰ অনুমতি দিলেও ডাঙৰ ডাঙৰ সিদ্ধান্তবোৰ সদায় পুৰুষৰ সভাই গ্ৰহণ কৰিছিল তেওঁ কি লিখিব,সেই বিষয়েও লাগিছিল কাৰ্ড বাধা-নিষেধৰ সম্মুখীন হৈ পৰিছিল আয়াৰলেণ্ডলৈ যোৱাৰ ভয় আৰু শংকাৰ পৰাই তেওঁৰ লেখক জীৱন আৰম্ভ হৈছিল আৰু এগৰাকী যুৱতী কোৱাকাৰ মহিলা হিচাপে জীৱনত জীৱন আৰু শিল্প দুয়োটাতে কেনেকৈ আদৰ্শ হব পাৰে সেই বিষয়ে উল্লেখ কৰে সময়ৰ লগে লগে তেওঁৰ ৰচনাবোৰ কবিতাতকৈ গদ্যৰ ফালে বেছিকৈ ধাৱমান হয় কোৱাকাৰ মহিলাৰ ধাৰণাগত সন্ধানত তেওঁৰ কামে ক্ৰমান্বয়ে অনুকূল আৰু ঢিলা হবলৈ আৰম্ভ কৰে, যাৰ ফলত তেওঁৰ আত্মপ্ৰকাশ সীমিত হৈ পৰে এই স্থবিৰতাৰ কিছু অংশ তেওঁৰ সন্তানক হেৰুৱাৰ ফলত হয়, য'ত তেওঁ বিশ্বাস কৰে যে, সঠিক পথেৰে আগ নবঢ়াৰ বাবেই বা অসাৱধানতাই তেওঁলোকৰ মৃত্যুৰ কাৰণ হৈছে

যদিও তেওঁ যিমান পাৰি আজ্ঞাকাৰী আৰু আধ্যাত্মিক হৈ থাকিবলৈ চেষ্টা কৰিছিল কাৰ্ড সম্পূৰ্ণৰূপে ঘৰৰ ভিতৰতে নাথাকিল পৰিয়ালৰ ব্যৱসায় চলোৱাৰ লগতে মহিলা সভাতো তেওঁ জড়িত আছিল কাৰ্ডে বিভিন্ন দাতব্য কামৰ বাবে ধন সংগ্ৰহ কৰিছিল আৰু সাহায্য আৰু শিক্ষাৰ সমিতিসমূহত দায়িত্বশীল পদত অধিষ্ঠিত হৈছিল এই ভূমিকাবোৰত প্ৰায়ে ভ্ৰমণ কৰিব লাগিছিল আৰু ঘৰৰ পৰা আঁতৰত থাকিব লাগিছিল কাৰ্ডে গোটেই সময়ছোৱাত এগৰাকী বিলোপবাদী হিচাপে নিজৰ কাম অব্যাহত ৰাখিছিল, দাস ব্যৱসায়ৰ বিৰুদ্ধে সমৰ্থনৰ আদায়ৰ বাবে লৈ গৈছিল

তেওঁৰ দাসত্ত্ব বিৰোধী কবিতাটোৱে মহিলাসকলক জড়িত হবলৈ আৰু তেওঁৰ ব্যৱসায়ৰ জৰিয়তে উপলব্ধ কৰা সামগ্ৰী বৰ্জন কৰিবলৈ উৎসাহিত কৰিছিল ফলত হাজাৰ হাজাৰ লোকে প্ৰতিবাদত চাহত চেনি খোৱা এৰি দিয়ে কাৰ্ডৰ স্বাস্থ্য ক্ৰমাৎ অসুস্থ হৈ পৰে আৰু ১৮১৭ চনত অসুস্থতাৰ পিছত তেওঁৰ মৃত্যু হয় তেওঁৰ এজন পুত্ৰ নাথানিয়েল কাৰ্ড আছিল যিয়ে ১৮৩৪ চনত তেওঁৰ লেখা সংগ্ৰহ কৰিছিল ইয়াৰ ভিতৰত তেওঁৰ জাৰ্নেল, চিঠি আৰু ২২০ টাতকৈও অধিক কবিতা আছিল
তথ্য সূত্ৰ

শ্ৰেণী:সাহিত্যিক
শ্ৰেণী:মৃত ব্যক্তি
শ্ৰেণী:আইৰিছ ব্যক্তি
মেৰী বেটী ছানী লিয়নি বননা চাহতী হ্যায় ২০১৭ চনৰ ভাৰতীয় হিন্দী ভাষাৰ এখন চুটি ছবি যিখনৰ পৰিচালনা আৰু প্ৰযোজক আছিল ৰাম গোপাল বাৰ্মা ছবিখনত অভিনয় কৰিছে নয়না গাংগুলী, মকৰান্দ দেশপাণ্ডে আৰু দিব্যা জগদলেই 

এই ছবিখনৰ জৰিয়তে চুটি ছবিৰ ক্ষেত্ৰখনত আত্মপ্ৰকাশ কৰিছিল ৰাম গোপাল বাৰ্মাই     এই চুটি ছবিখন নয়না গাংগুলীয়েও মুখ্য চৰিত্ৰত অভিনয় কৰা প্ৰথম চুটি ছবি "''              ".  এই চলচ্চিত্ৰখন ২০১৭ চনৰ ৫ জুনত ইউটিউবত মুক্তি পাইছিল 

পটভূমি
এই ছবিখনত এটা পৰিয়ালৰ ড্ৰয়িং ৰূমৰ কথা-বতৰা চিত্ৰিত কৰা হৈছিল য'ত পৰিয়ালটোৰ কন্যা (নয়না গাংগুলীয়ে), পিতৃ (মকৰান্দ দেশপাণ্ডে) আৰু মাতৃ (দিব্য জগদালে)ক ছানী লিয়নিৰ দৰে পৰ্ণ ষ্টাৰ হোৱাৰ উদ্দেশ্যৰ কথা কৈছিল পিছত যৌনতা, পৰ্ণ ব্যৱসায়, নাৰীৰ শৰীৰ আৰু সমাজক লৈ তৰ্ক-বিতৰ্কৰ মাজেৰে পাৰ হৈ যায় তেওঁলোকৰ তৰ্কৰ শেষত ছোৱালীজনীয়ে নিজৰ উদ্দেশ্য সলনি কৰা নাছিল তাই মাকক কলে যে তাইৰ কথাবোৰ ভালদৰে শুনি সেইবোৰ অলপ বুজিলে তাই সুখী হব কিয়নো তাইৰ ছোৱালীজনীয়ে ছানি লিয়নৰ দৰে পৰ্ণ ষ্টাৰ হব বিচাৰে লগতে কয় যে যদি তেওঁ নিজৰ কথা সম্পূৰ্ণৰূপে বুজি পায় তেন্তে ছানি লিয়নৰ দৰে পৰ্ণ ষ্টাৰ নহোৱাৰ বাবে তেওঁ অনুশোচনা কৰিব

অভিনয়
কন্যা হিচাপে নয়না গাংগুলী
পিতৃ হিচাপে মকৰান্দ দেশপাণ্ডে
মাতৃ হিচাপে দিব্য জগদলে

মুক্তি লাভ
২০১৭ চনৰ ৫ জুনত ইউটিউবত মুক্তি লাভ কৰিছিল মেৰী বেটী ছানী লিয়নি বননা চাহতী হ্যায় 

অভ্যৰ্থনা আৰু সমালোচনা
মেৰী বেটী ছানী লিয়নি বননা চাহতী হ্যায় ছবিখনে ১৫ ঘণ্টাত ইউটিউবত ১৫ লাখ ভিউ অতিক্ৰম কৰিবলৈ সক্ষম হৈছিল ডেইলী নিউজ এণ্ড এনালাইচিছে ছবিখনক সমালোচনা কৰে কাৰণ পৰ্ণ ষ্টাৰ হোৱাৰ উদ্দেশ্য কোৱাটো দূৰৰ কথা, মধ্যবিত্তীয় পৰিয়ালত পিতৃ-মাতৃৰ সন্মুখত "পৰ্ণ ষ্টাৰ" শব্দটো কোৱাটো সাধাৰণ কথা নহয় নয়না গাংগুলীৰ অভিনয়কো সমালোচনা কৰে সমালোচনাৰ মাজতো ই এগৰাকী নাৰীৰ যৌনতাৰ লগত জড়িত কলংক আৰু দ্বৈত মানদণ্ডৰ প্ৰশংসা কৰিছিল, "মানুহে কি ক'ব" নামেৰে তেওঁক দমন কৰা আৰু কথোপকথনত কোনটো বাছি লোৱাৰ অধিকাৰক দানৱীকৰণ কৰিছিল ফাৰ্ষ্টপোষ্টৰ পৰ্যালোচনাত ইয়াত বৰ্ণনা কৰা হৈছে যে ছবিখনে "নিৰ্লজ্জ সুবিধাবাদ" প্ৰতিফলিত কৰিছে ছবিখনৰ কথোপকথনকো সমালোচনা কৰে

বাহ্যিক সংযোগ
 

তথ্যসূত্ৰ

শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:পৰ্ণগ্ৰাফি
মেৰী মৰিছ নিব, এম বি ই (  ; ২৮ ফেব্ৰুৱাৰী ১৮৮৬  ২১ ছেপ্টেম্বৰ ১৯৬৪) এগৰাকী জামাইকাৰ শিক্ষক, সমাজ সংস্কাৰক আৰু দানকৰোঁতা তেখেতে মৰিছ নিব প্ৰিপেৰেটৰী স্কুল প্ৰতিষ্ঠা কৰিছিল আৰু এটা অট্টালিকা দান কৰিছিল যিটো জামাইকাৰ মোৰাভিয়ান গীৰ্জাৰ মুখ্য কাৰ্যালয় হিচাপে ব্যৱহাৰ কৰা হয় আৰু লগতে এটা কমিউনিটি চেণ্টাৰ নিৰ্মাণৰ বাবে মাটিও দান কৰে মৰিছ নিব আছিল এগৰাকী মহিলা অধিকাৰ কৰ্মী আৰু জামাইকাৰ প্ৰথম নিৰ্বাচিত কাউন্সিলৰ মহিলা সদনত আসনৰ বাবে প্ৰতিদ্বন্দ্বিতা কৰা তেওঁ প্ৰথমগৰাকী মহিলা আছিল যেতিয়া সকলো জামাইকাৰ লোকক ইউনিভাৰ্চেল ভোটাধিকাৰ প্ৰদান কৰা হৈছিল

মেৰী লেনোৰা মৰিছ "নোৰা"ৰ জন্ম হৈছিল ১৮৮৬ চনৰ ২৮ ফেব্ৰুৱাৰীতজামাইকাৰ ৱেষ্টম'ৰলেণ্ড পেৰিছৰ কাৰ্মেলত ১৮৯৩ চনত মৰিছে মোৰাভিয়ান ডে স্কুলত সহকাৰী শিক্ষক হিচাপে শিক্ষকতা আৰম্ভ কৰে ১৯৫০ চনৰ আগতে সমগ্ৰ কেৰিবিয়ানত আটাইতকৈ আশাব্যঞ্জক প্ৰাথমিক ছাত্ৰ-ছাত্ৰীসকলে তেওঁলোকৰ অধিক শিক্ষাৰ খৰচ বহন কৰিবলৈ সহকাৰী শিক্ষক হিচাপে কাম কৰিবলৈ আৰম্ভ কৰিছিল কিছুমান ক্ষেত্ৰত পৰীক্ষাত উত্তীৰ্ণ হোৱাৰ লগে লগে তেওঁলোক পূৰ্ণ শিক্ষক হৈ পৰে আৰু কিছুমান ক্ষেত্ৰত ছাত্ৰ-শিক্ষকৰ চুক্তিবদ্ধ সময়ৰ পিছত অতিৰিক্ত প্ৰশিক্ষণৰ বাবে স্বাভাৱিক বিদ্যালয়লৈ পঠিওৱা হয় মৰিছে পিছৰ পথ অনুসৰণ কৰি শ্বৰ্টউড শিক্ষক মহাবিদ্যালয়ত পঢ়িছিল কলেজখনত পঢ়ি থকাৰ সময়তে মৰিছ প্ৰাক্তন ছাত্ৰ সন্থাৰ অন্যতম প্ৰতিষ্ঠাপক হৈ পৰে

১৯৩৬ বা ১৯৩৭ চনত তেওঁ এমি বেইলী, ইউলালি ডমিংগো আৰু এডিথ ডাল্টন জেমছৰ সৈতে জামাইকা মহিলা লিবাৰেল ক্লাব (এল চি)ৰ সহ-প্ৰতিষ্ঠাপক হয় সংগঠনটো বেছিভাগেই শিক্ষকেৰে গঠিত আৰু তেওঁলোকৰ লক্ষ্য আছিল স্কুল বৰ্ড আৰু অসামৰিক সেৱাৰ দৰে পদকে ধৰি মহিলাসকলক চৰকাৰী সেৱাত অন্তৰ্ভুক্তিৰ বাবে আন্দোলন কৰা মহিলাসকলৰ অধিকাংশই আছিল কৃষ্ণাংগ আৰু মধ্যবিত্তীয় মহিলা যিয়ে সমাজত নাৰীৰ স্থান আৰ্থ-সামাজিক আৰু ৰাজনৈতিক দুয়োটা পৰ্যায়তে আগুৱাই নিব বিচাৰিছিল মৰিছ নিবে যিবোৰ সামাজিক সুৰক্ষাৰ পোষকতা কৰিছিল, সেইবোৰৰ ভিতৰত এটা আছিল বিবাহ আংশিকভাৱে নৈতিকতাৰ চিন্তাৰ বাবে, কিন্তু আংশিকভাৱে সাধাৰণ আইনৰ ব্যৱস্থাই শিশুসকলক পৰ্যাপ্তভাৱে সুৰক্ষা নিদিয়াৰ বাবে, আনকি তেওঁ গণ বিয়া অনুষ্ঠিত কৰাৰ পক্ষপাতী আছিল যাতে অনুষ্ঠানৰ খৰচ কম হয় আৰু অংশগ্ৰহণ অধিক হয় যেতিয়া মৰিছ নিবৰ দৰে কৃষ্ণাংগ মহিলাসকলে জামাইকাৰ চাইল্ড ৱেলফেয়াৰ এছ'চিয়েচনত অংশগ্ৰহণ কৰিব বিচাৰিছিল, তেতিয়া তেওঁলোকক কোৱা হৈছিল যে তেওঁলোকক আদৰণি জনোৱা নহয় শিশু কল্যাণ সংস্থাৰ উচ্চ শ্ৰেণীৰ মহিলাসকলে কৃষ্ণাংগ মহিলাসকলে তেওঁলোকৰ "ছাঁ"ৰ মহিলাসকলৰ বাবে এটা সহায়ক সংস্থা স্থাপন কৰিবলৈ পৰামৰ্শ দিছিল ইয়াৰ উত্তৰত মৰিছ-নিবে ১৯৩৮ চনত এমি বেইলী, মে ফাৰকুহাৰছন, ডাঃ জয় লাল ভাৰ্মা আৰু ডাঃ পেংগেলী আদিৰ সৈতে যোগ দি ছেভ দ্য চিলড্ৰেন ফাণ্ড প্ৰতিষ্ঠা কৰে

তথ্যসূত্ৰ

শ্ৰেণী:জামাইকাৰ মহিলা অধিকাৰ কৰ্মী
শ্ৰেণী:জামাইকাৰ ব্যক্তি
মেৰী য়ানিক মেজিল () এগৰাকী হাইটিয়ান মহিলা অধিকাৰৰ সমৰ্থক ২০১৩ চনৰ পৰা ২০১৫ চনৰ জানুৱাৰীলৈকে তেওঁ মহিলা আৰু মহিলাৰ অধিকাৰৰ মৰ্যাদা মন্ত্ৰী আছিল

কৰ্মজীৱন
মেৰী য়ানিক মেজিলে প'ৰ্ট-অ'-প্ৰিন্সৰ প্ৰাক্তন মেয়ৰ, ডেলমাছৰ প্ৰাক্তন মেয়ৰ, আৰু হাইটিৰ টেট কল পাৰ্টিৰ প্ৰাক্তন উপ-সভাপতি

১৯৮৩ চনৰ পৰা ১৯৮৭ চনৰ ভিতৰত জুলিয়েন ক্ৰেন বিজনেছ স্কুলত তেওঁ সম্পাদকীয় অধ্যয়ন আৰু একাউণ্টিং দুয়োটা বিষয়তে ডিগ্ৰী লাভ কৰে ১৯৮৮ চনত ইক'ল হোটেলিয়েৰ ডি হাইটিত ডিপ্লমা লাভ কৰে৷ শৈক্ষিক অধ্যয়নৰ পিছত ১৯৮৩ চনৰ পৰা ১৯৮৬ চনলৈকে তেওঁ কেথলিক ইনষ্টিটিউচন ফৰ এইড টু দ্য নিডী (আইচিএএন, এন জি অ)ত সমাজ সেৱাৰ মুৰব্বী পদত অধিষ্ঠিত হয় ১৯৮৯ চনত তেওঁ চেণ্টাৰ টেকনিক ডি টাইপিং প্ৰতিষ্ঠা কৰে, যিটো তেওঁ ২০০১ চনলৈকে পৰিচালনা কৰে৷ ১৯৯২ চনৰ পৰা ১৯৯৩ চনৰ ভিতৰত তেওঁ ৰাষ্ট্ৰীয় প্ৰাসাদত প্ৰধানমন্ত্ৰীৰ ব্যক্তিগত সচিবালয়ত মাৰ্ক লুই বাজিন সচিবৰ পদত অধিষ্ঠিত হৈছিল

২০০৭ চনৰ পৰা ২০০৮ চনলৈ ১৯৮৭ চনৰ সংবিধান সংশোধনীৰ ওপৰত ৰাষ্ট্ৰপতি আয়োগৰ সদস্য আছিল হাইটিৰ অনানুষ্ঠানিক খণ্ডৰ সৈতে -ত যোগাযোগ পৰিচালকৰ পদত অধিষ্ঠিত হৈ তেওঁ মহিলা ব্যৱসায়ীসকলক বেংকিং খণ্ডত একত্ৰীকৰণৰ তদাৰক কৰাত কামত নিয়োজিত হৈছে ২০০৪ চনৰ এপ্ৰিল মাহত তেওঁ প'ৰ্ট-অ'-প্ৰিন্সৰ পৌৰ আয়োগৰ সদস্য পদৰ বাবে প্ৰতিদ্বন্দ্বিতা কৰে৷ ২০০৫ চনৰ ছেপ্টেম্বৰ মাহ পৰ্যন্ত তেওঁ সেই পদতেই থাকে৷

ব্যক্তিগত জীৱন
মেৰী য়ানিক মেজিলেৰ ২ গৰাকী কন্যা আছে৷ তেওঁলোক হৈছে- ডমিনিক কেৰেন পেটিট-ফ্ৰেৰে আৰু ইভিকা মেজিলে

 তথ্যসূত্ৰ 

শ্ৰেণী:হাইটিৰ মহিলা অধিকাৰ কৰ্মী
মেৰী ৱলষ্টনক্ৰেফ্ট শ্বেলী () হৈছে উনবিংশ শতিকাৰ এগৰাকী প্ৰখ্যাত ইংৰাজ সাহিত্যিক তেওঁ একাধাৰে এজন ঔপন্যাসিক, গল্পকাৰ, নাট্যকাৰ, প্ৰবন্ধকাৰ, জীৱনীকাৰ আৰু ভ্ৰমণকাহিনী লেখিকা ১৭৯৭ চনৰ ৩০ আগষ্টত লণ্ডনত মেৰী ৱলষ্টনক্ৰেফ্ট শ্বেলীৰ জন্ম হয় তেওঁৰ পিতৃ আছিল দাৰ্শনিক উইলিয়াম গডউইন আৰু মাক মেৰী ৱলষ্টনক্ৰেফ্ট সেই সময়ৰ এগৰাকী নাৰীবাদী চিন্তাৰ মহিলা আৰু লেখিকা আছিল তেওঁ প্ৰখ্যাত ইংৰাজ কবি পাৰ্ছি বাইশ্ব শ্বেলী (  )-ৰ দ্বিতীয় পত্নী আছিল

জন্ম আৰু বংশ পৰিচয়
১৭৯৭ চনৰ ৩০ আগষ্টত লণ্ডনৰ চমাৰছ চহৰত মেৰী শ্বেলী জন্ম হয় তেখেতৰ পিতৃ উইলিয়াম গদউইন এজন ৰাজনীতিবিধ আৰু দাশনিৰ্ক আছিল মাতৃ মেৰী উৱলষ্টন এগৰাকী দাশনিৰ্কৰ লগতে নাৰীবাদী কামৰ লগত জড়িত আছিল তেখেতে ১৮১৬ চনত ৰোমাণ্টিক কবি আৰু দাৰ্শনিক প্ৰচী বিচ শ্বেলীৰ লগত বিয়াত বহিছিল

 মৃত্যু 
১৮৫১ চনৰ ১ ফেব্ৰুৱাৰীত লণ্ডনত মেৰী শ্বেলীৰ মৃত্যু হয়

 গ্ৰন্থসমূহ 
 ফ্ৰেংকেনষ্টাইন
 ভালপেৰ্গা
 দা ফৰছুন অৱ পাৰ্কিন ৱেৰবেক
 দা লাষ্টত মেন
 হিষ্টৰী অৱ এ ছিক্স উইকছ্ টুৰ
 লাডৰ

 তথ্য সংগ্ৰহ 

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
মেৰী থেৰেছ ৱিনিফ্ৰেড ৰবিনছন () এগৰাকী আইৰিছ স্বতন্ত্ৰ ৰাজনীতিবিদ যি ১৯৯০ চনৰ ডিচেম্বৰৰ পৰা ১৯৯৭ চনৰ ছেপ্টেম্বৰ লৈকে আয়াৰলেণ্ডৰ সপ্তম ৰাষ্ট্ৰপতি হিচাপে কাৰ্যনিৰ্বাহ কৰিছিল আৰু এই পদত অধিষ্ঠিত হোৱা প্ৰথম গৰাকী মহিলা হিচাপে পৰিগণিত হৈছিল তেওঁ ১৯৯৭ চনৰ পৰা ২০০২ চনলৈ ৰাষ্ট্ৰসংঘৰ মানৱ অধিকাৰ উচ্চায়ুক্ত আৰু ১৯৬৯ চনৰ পৰা ১৯৮৯ চনলৈ ডাবলিন বিশ্ববিদ্যালয়ৰ চিনেটৰ হিচাপেও কাৰ্যনিৰ্বাহ কৰিছিল তেওঁ প্ৰথমে এগৰাকী শিক্ষাবিদ, বেৰিষ্টাৰ আৰু প্ৰচাৰক হিচাপে খ্যাতি লাভ কৰিছিল তেওঁ ১৯৯০ চনৰ ৰাষ্ট্ৰপতি নিৰ্বাচনত ফিয়ানা ফেইল দলৰ ব্ৰায়ান লেনিহান আৰু ফাইন গেল দলৰ অষ্টিন কুৰীক পৰাস্ত কৰে আৰু লেবাৰ পাৰ্টি, ৱৰ্কৰ্ছ পাৰ্টি আৰু স্বতন্ত্ৰ চিনেটৰৰ দ্বাৰা মনোনীত প্ৰথম স্বতন্ত্ৰ প্ৰাৰ্থী হয় তেওঁ কাৰ্যালয়ৰ ইতিহাসত প্ৰথম নিৰ্বাচিত ৰাষ্ট্ৰপতি আছিল যিয়ে ফিয়ানা ফেইলৰ সমৰ্থন লাভ কৰা নাছিল

 তথ্যসূত্ৰ 

শ্ৰেণী:জীৱিত ব্যক্তি
মেৰী ৰয় (১৯৩৩  ১ ছেপ্টেম্বৰ ২০২২) এগৰাকী ভাৰতীয় শিক্ষাবিদ আৰু নাৰী অধিকাৰ কৰ্মী আছিল আৰু ১৯৮৬ চনত কেৰালাৰ ছিৰিয়াৰ মালাবাৰ নাছৰানী সম্প্ৰদায়ৰ ভিতৰত প্ৰচলিত উত্তৰাধিকাৰ আইনখনৰ বিৰুদ্ধে উচ্চতম ন্যায়ালয়ৰ গোচৰত জয়ী হোৱাৰ বাবে পৰিচিত হৈছিল এই ৰায়দানত ছিৰিয়াৰ খ্ৰীষ্টান মহিলাসকলৰ বাবেও তেওঁলোকৰ পূৰ্বপুৰুষৰ সম্পত্তিত তেওঁলোকৰ পুৰুষ ভাই-ভনীসকলৰ সমান অধিকাৰ নিশ্চিত কৰা হৈছিল তেতিয়ালৈকে তেওঁৰ ছিৰিয়ান খ্ৰীষ্টান সম্প্ৰদায়ে ১৯১৬ চনৰ ট্ৰেভানকোৰ উত্তৰাধিকাৰ আইন আৰু কোচি উত্তৰাধিকাৰ আইন, ১৯২১ৰ বিধান অনুসৰণ কৰিছিল, আনহাতে ভাৰতৰ আন ঠাইত একেটা সম্প্ৰদায়ে ১৯২৫ চনৰ ভাৰতীয় উত্তৰাধিকাৰ আইন অনুসৰণ কৰিছিল

১৯১৬ চনৰ ট্ৰেভানকোৰ খ্ৰীষ্টান উত্তৰাধিকাৰ আইনখনৰ বাবে মেৰী ৰয়ক পাৰিবাৰিক সম্পত্তিৰ অংশৰ পৰা বঞ্চিত কৰা হয় ভাৰতৰ উচ্চতম ন্যায়ালয়ে শুনানি গ্ৰহণ কৰা মেৰী ৰয় ইত্যাদি বনাম কেৰালা ৰাজ্য আৰু অন্যান্য গোচৰত তেওঁ নিজৰ ভাতৃৰ বিৰুদ্ধে গোচৰত জয়ী হয় 

কেৰালা ৰাজ্যৰ কোট্টাইম চহৰৰ উপকণ্ঠ অঞ্চল কালাথিলপাডীত থকা পল্লিকুডাম (পূৰ্বৰ কৰ্পাছ ক্ৰীষ্টি হাইস্কুল)ৰ তেওঁ প্ৰতিষ্ঠাপক-পৰিচালক আছিল তেওঁৰ কন্যা বুকাৰ বঁটা বিজয়ী অৰুন্ধতী ৰায়
 ব্যক্তিগত জীৱন 
মেৰী ৰয় ইংলেণ্ডত হেৰল্ড মেক্সৱেল-লেফ্ৰয়ৰ অধীনত প্ৰশিক্ষণ লোৱা আৰু পুছা ইনষ্টিটিউটৰ ইম্পেৰিয়েল এণ্টোম'লজিষ্ট হোৱা পি ভি আইজাক আৰু চুচি আইজাকৰ কন্যা আছিল ১৯৩৩ চনত জন্মগ্ৰহণ কৰা তেখেত পৰিয়ালটোৰ চাৰিজন ভাই-ভনীৰ ভিতৰত আটাইতকৈ সৰু আছিল দ্য টাইমছ অৱ ইণ্ডিয়াৰ সৈতে হোৱা এক ব্যক্তিগত সাক্ষাৎকাৰত তেওঁ নিজৰ জীৱনৰ ব্যক্তিগত বিৱৰণ প্ৰকাশ কৰেতেওঁ জ্যেষ্ঠ ভাতৃ জৰ্জৰ সৈতে জটিল সম্পৰ্ক থকাৰ কথা স্বীকাৰ কৰে, যাৰ ওপৰত তেওঁ পিছলৈ সম্পত্তিৰ উত্তৰাধিকাৰৰ বাবে গোচৰ তৰে তেওঁ দিল্লীত ডাঙৰ-দীঘল হৈছিল আৰু তাৰ পৰাই মাদ্ৰাজ (বৰ্তমানৰ চেন্নাই)লৈ গৈ ডিগ্ৰী লাভ কৰাৰ আগতে স্কুলীয়া শিক্ষা সম্পূৰ্ণ কৰিছিল পিছত কলিকতালৈ গুচি আহি তেওঁ কোম্পানীৰ সচিব হিচাপে কাম কৰে শিলচৰৰ বঙালী খ্ৰীষ্টান চাহ বাগিচাৰ পৰিচালক ৰাজীব ৰয়ৰ লগত তেওঁ বিবাহপাশত আবদ্ধ হয় এই বিবাহ নিৰ্যাতনমূলক সম্পৰ্ক বুলি কোৱা হৈছিল, যাৰ অন্ত পৰিছিল বিবাহ বিচ্ছেদত
তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
মেৰুদণ্ডী  বোৰ হৈছে পৰ্ব পৃষ্ঠদণ্ডীৰ অন্তৰ্গত উপ পৰ্ব মেৰুদণ্ডীৰ যিকোনো জীৱ প্ৰজাতি পৰ্ব পৃষ্ঠদণ্ডীৰ অধিকাংশ জীৱই মেৰুদণ্ডী প্ৰাণী, বৰ্তমানে প্ৰায় ৬৪,০০০ প্ৰজাতিৰ সম্পৰ্কে জানিব পৰা গৈছে কাৰ্টিলেজিয়াছ ফিছ (শ্বাৰ্ক আৰু ৰেইজ) আৰু বনী ফিছকে ধৰি সকলো কোঁৱাৰিহীন মাছ আৰু কোঁৱাৰিযুক্ত মেৰুদণ্ডী প্ৰাণীক মেৰুদণ্ডী উপ পৰ্বত সাঙুৰি লোৱা হয় বনী ফিছ ক্লেড বুলিলে - বোৰক বুজোৱা হয় যাক চতুৰ্ষ্পদীৰ সৈতে অন্তৰ্ভূক্ত কৰা হয় চতুৰ্ষ্পদীবোৰক উভচৰ, সৰিসৃপ, স্তন্যপায়ী, আৰু চৰাই হিচাপে বিভক্ত কৰা হয় মেৰুদণ্ডীবোৰৰ আকাৰ অতি ক্ষুদ্ৰ ৰ   নামৰ ভেকুলীৰ পৰা  পৰ্যন্ত বৃহৎ নীলা তিমিলৈকে হয় সকলো জ্ঞাত প্ৰজাতিৰ প্ৰায় ৪ জীৱ মেৰুদণ্ডী আৰু বাকীবোৰ পৃষ্ঠৰজ্জুহীন অমেৰুদণ্ডী প্ৰাণী

তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
মেৰেং () হৈছে অনুৰাধা শৰ্মা পূজাৰীৰ দ্বাৰা ৰচিত এখন উপন্যাস ২০১০ চনৰ ডিচেম্বৰ মাহত বনলতা প্ৰকাশনে উপন্যাসখন প্ৰথম প্ৰকাশ কৰি উলিয়ায় ইন্দিৰা মিৰিৰ জীৱনক কেন্দ্ৰ কৰি মূলতঃ এই উপন্যাসখন লিখা হৈছিল

তথ্য সংগ্ৰহ

শ্ৰেণী:অসমীয়া উপন্যাস
শ্ৰেণী:অনুৰাধা শৰ্মা পূজাৰীৰ উপন্যাস
শ্ৰেণী:পোখালি
মেৱা, মেওৱা, লতা কোমোৰা বা লতা বেল (ইংৰাজী:          ) এবিধ লতাজাতীয় উদ্ভিদ, যি দেখাত কোমোৰাৰ দৰে, কিন্তু কোমোৰাতকৈ কিছু সৰু আৰু ইয়াক আঞ্জা হিচাপে বা ভাজি খোৱা হয় ই পেচিফ্ল'ৰা প্ৰজাতিৰ ভিতৰত আটাইতকৈ ডাঙৰ ফল উৎপাদন কৰে
অসমত পোৱা মেৱা ফল
 বিৱৰণ 
পেচিফ্লৰা কোৱাড্ৰেংগুলাৰিছ ফুল
পেচিফ্লৰা কোৱাড্ৰেংগুলাৰিছ এটা সবল, কোমল, সেউজ পৰ্ণমোচী লতা জাতীয় উদ্ভিদ ইয়াৰ ৰঙা ৰঙৰ ফুলবোৰ ৰোৱা মূৰে পৰা ওলায় আৰু প্ৰত্যেকটোৰ চাৰিওফালে বগা আৰু বেঙুনীয়া ৰঙৰ সূতাসদৃশ গঠন থাকে ইয়াৰ পাত মসৃণ, হৃদাকাৰ, ডিম্বাকাৰ বা তীক্ষ্ণপ্ৰান্তীয় () আকৃতিৰ; পাতৰ ডাঁটিত ৪ ৰ পৰা ৬ টালৈ গ্ৰন্থি থাকে ইয়াৰ ফুল সুভাষিত আৰু ফল ডাঙৰ, দীঘলাকাৰ, প্ৰায় ১২ ইঞ্চি (৩০ ছেণ্টিমিটাৰ) পৰ্যন্ত দীঘল হয় এই ফলৰ ভিতৰত বহু সংখ্যক বীজ থাকে, যিবোৰ এটা অম্ল-মধুৰ খাদ্যযোগ্য গাদত আৱদ্ধ হৈ থাকে

 ব্যৱহাৰ 
কেতিয়াবা বাডিয়া সেউজগৃহত খেতি কৰা হয়  গণৰ আন কেইবাটাও প্ৰজাতিৰ ফল খোৱা হয় উদাহৰণস্বৰূপে, পশ্চিম ইণ্ডিজত পি. লউৰিফলিয়া ক পানীৰ নেমু আৰু পি. মেলিফৰ্মিছ ক ছুইট কেলাবাশ হিচাপে জনা যায়

বাডিয়া ফলৰ ৰস পানীয় হিচাপে ব্যৱহাৰ কৰা হয় শ্ৰীলংকাৰ অঞ্চল বিশেষে এই ফলটোক   (টং টিং),   (ৰট পুহুল্) বা   (টুং টুং) নামেৰে জনা যায় ইয়াক শাক-পাচলিৰ তৰকাৰী হিচাপে ৰান্ধি খোৱা হয়, আৰু বীজবোৰ জলপান হিচাপে খোৱা হয় বা ৰস উলিয়াবলৈ ব্যৱহাৰ কৰা হয়

এই উদ্ভিদৰ পাতৰ পৰা চাহ তৈয়াৰ কৰা হয়, যি উচ্চ ৰক্তচাপ আৰু মধুমেহৰ চিকিৎসাত ব্যৱহৃত হয় এইবিধ ফলৰ পৰা এবিধ পানীয় আৰু আইচক্ৰীমো প্ৰস্তুত কৰা হয় (1986), . 10.

 অলংকাৰিক ব্যৱহাৰ 

পেচিফ্লৰা কোৱাড্ৰেংগুলাৰিছ অলংকাৰিক উদ্ভিদ হিচাপেও খেতি কৰা হয় ইয়াৰ বৃদ্ধিৰ বাবে ন্যূনতম তাপমাত্ৰা প্ৰয়োজন , সেয়েহে নাতিশীতোষ্ণ অঞ্চলসমূহত ইয়াক কাঁচৰ গৃহত খেতি কৰিব লাগে ই ৰয়েল হৰ্টিকালচাৰেল ছচাইটিৰ গাৰ্ডেন মেৰিট বঁটা লাভ কৰিছে

চিত্ৰ গেলাৰী

তথ্যসূত্ৰ

শ্ৰেণী:পাচলি
মৈত্ৰেয়ী দেৱী (, ১৯১৪ - ১৯৯০) হৈছে বঙালী ভাষাৰ কবি তথা ঔপন্যাসিক তেওঁ দাৰ্শনিক সুৰেন্দ্ৰনাথ দাসগুপ্তৰ জীয়াৰী আছিল সাহিত্যত ৰবীন্দ্ৰনাথ ঠাকুৰৰ দ্বাৰা বিশেষভাৱে শিক্ষাপ্ৰাপ্ত আছিল

শিক্ষা
তেওঁ কলিকতাৰ যোগমায়া দেৱী কলেজৰ পৰা দৰ্শনত স্নাতক ডিগ্ৰী লাভ কৰিছিল

কৰ্ম তথা সাহিত্য জীৱন
মাত্ৰ ষোল্ল বছৰ বয়সত ৰবীন্দ্ৰনাথ ঠাকুৰৰ ভূমিকা সন্বলিত তেখেতৰ প্ৰথম কাব্যগ্ৰন্থ প্ৰকাশিত হৈছিল ৰবীন্দ্ৰনাথৰ জীৱনৰ শেষ পোন্ধৰ বছৰত তেওঁ আছিল ৰবীন্দ্ৰনাথৰ ঘনিষ্ঠ সহযোগী " -     " নামৰ ৰবীন্দ্ৰনাথ ঠাকুৰৰ জীৱনীমূলক গ্ৰন্থ লিখা মৈত্ৰেয়ী দেৱীয়ে ছোভিয়েট ইউনিয়ন, ইউৰোপ আৰু আমেৰিকাত তেওঁ ৰবীন্দ্ৰনাথৰ ওপৰত আৰু শান্তিৰ সমস্যা বিষয়ক বহুতো ভাষণ দিছিল মৈত্ৰেয়ী দেৱীৰ "ন হন্যতে" উপন্যাসখনৰ ভিত্তিতে বলিউডৰ বিখ্যাত চলচ্চিত্ৰ "হম দিল দে চুকে সনম" নিৰ্মাণ কৰা হৈছিল

তেখেতে কলিকতাৰ পৰা ২৪ মাইল নিলগৰ বাদু নামৰ গাঁও এখনত ৯ বিঘা মাটিজোৰা কৃষি, মীন পালন, মৌ পালন, গো পালন, হাঁহ কুকুৰা পামৰে সৈতে "খেলাঘৰ" নামৰ শিশু নিবাস তথা অনাথ আশ্ৰম আৰু প্ৰশিক্ষণ কেন্দ্ৰ গঢ়ি তুলিছিল

পুৰস্কাৰ
১৯৬১ চনত ৰবীন্দ্ৰ শতবাৰ্ষিকীত আমন্ত্ৰিত হৈ তেওঁ বুলগেৰিয়া, হাংগেৰী আৰু ছোভিয়েট ইউনিয়নলৈ গৈছিল ছোভিয়েট ইউনিয়নে তেওঁক ৰবীন্দ্ৰ শতবাৰ্ষিকী পদকেৰে ভূষিত কৰে ১৯৭৫ চনত ভাৰতীয় লেখিকা সংঘই "ন হন্যতে" ঊপন্যাসৰ বাবে সন্মানসূচক পদক আগবঢ়ায় ১৯৭৬ চনত "ন হন্যতে" পুথিখনৰ বাবেই তেওঁ সাহিত্য অকাডেমি বঁটা লাভ কৰেন হন্যতে, মৈত্ৰেয়ী দেৱী

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:বঙালী সাহিত্যিক
শ্ৰেণী:বঙালী ভাষাৰ সাহিত্য অকাডেমি বঁটা বিজয়ী
মৈত্ৰেয়ী পাটৰ (, ৭ এপ্ৰিল ১৯৯০) এগৰাকী ভাৰতীয় কবি, গীতিকাৰ আৰু কণ্ঠশিল্পী তেওঁ বিশেষকৈ অসমীয়া সাহিত্য আৰু অসমীয়া গীতৰ নতুন আধুনিক ইলেকট্ৰনিক সংগীতৰ ধাৰালৈ আগবঢ়োৱা অৱদানৰ বাবে জনাজাত

প্ৰাৰম্ভিক জীৱন আৰু শিক্ষা
১৯৯০ চনৰ ৭ এপ্ৰিল তাৰিখে গুৱাহাটীত মৈত্ৰেয়ী পাটৰৰ জন্ম হৈছিল তেওঁ দিল্লী স্কুল অৱ ইক'নমিক্সৰ পৰা সমাজ শাস্ত্ৰ বিভাগৰ স্নাতকোত্তৰ ডিগ্ৰী অৰ্জন কৰিছে তেওঁ মুম্বাইৰ টাটা ইনষ্টিটিউট অফ ছচিয়েল চাইন্সৰ পৰা নাৰীঅধ্যয়নত মাষ্টাৰ অফ ফিলোচফি ডিগ্ৰীও লাভ কৰিছে বৰ্তমান তেওঁ অসমৰ তেজপুৰ বিশ্ববিদ্যালয়ৰ সমাজশাস্ত্ৰ বিভাগত জ্যেষ্ঠ গৱেষণা সহযোগী হিচাপে পিএইছডি ডিগ্ৰীৰ বাবে গৱেষণাৰত

কৰ্মজীৱন
সাহিত্যজগত
২০১৫ চনত মৈত্ৰেয়ী পাটৰৰ কবিতা পুথি 'মোৰ কলমৌ দিনৰ সোণালী বাট' প্ৰকাশিত হৈছিল বনফুল প্ৰকাশনে এই পুথিখন প্ৰকাশ কৰিছিল

২০১৯ চনত তেওঁক গথে ইনষ্টিটিউটৰ দ্বাৰা অনুষ্ঠিত জাৰ্মান আৰু ভাৰতীয় ভাষাৰ সাহিত্যৰ সন্মানীয় সাংস্কৃতিক বিনিময় কৰ্মশালা 'পয়েটছ ট্ৰেন্সলেটিং পয়েটছ' জানুৱাৰী সংস্কৰণৰ বাবে নিৰ্বাচিত কৰা হৈছিল

মৈত্ৰেয়ী পাটৰে কবিতাৰ জৰিয়তে প্ৰাকৃতিক পৃথিৱীৰ লগতে মহিলাসকলৰ জীৱনৰ ওপৰত আলোকপাত কৰে তেওঁৰ বেছিভাগ কবিতা ইটালিয়ান, নেপালী, হিন্দী, তিৱা আৰু মালায়ালমৰ দৰে অন্যান্য ভাৰতীয় আৰু বিদেশী ভাষালৈ অনুবাদ কৰা হৈছে তেওঁ আগশাৰীৰ সাহিত্য আলোচনী ক্ৰিটিবাছ, সাতসৰি, প্ৰকাশ, নিবেদন আৰু যাত্ৰাৰ নিয়মীয়া লেখিকা

২০২১ চনৰ জানুৱাৰী মাহৰ ১১ তাৰিখে মৈত্ৰেয়ীৰ কবিতা পুথি ডিঙিত গজা পানী মঙহ গুৱাহাটী গ্ৰংহমেলাত উন্মোচিত হয় কিতাপখন আঁক-বাক প্ৰকাশনে প্ৰকাশ কৰি উলিয়াইছে

সংগীতজগত
তেওঁ 'বাৰ্তালাপ'ৰ বেনাৰত তেওঁৰ নতুন যুগৰ আধুনিক ইলেকট্ৰনিক সংগীতৰ বাবে জনাজাত এই বেনাৰত নিৰ্মিত মৈত্ৰেয়ী পাটৰ আৰু শংকুৰাজ কোঁৱৰৰ গীত ৰোলিং ষ্টন ইণ্ডিয়াই ২০২০ চনৰ প্লেলিষ্টত 'দূৰ সীমনাত' অলতাৰনেটিভ ৰক তালিকাত অন্তৰ্ভুক্ত কৰিছিল প্ৰজেক্ট বাৰ্তালাপ মৈত্ৰেয়ী পাটৰ আৰু শংকুৰাজ কোঁৱৰৰ যুটীয়া প্ৰচেষ্টাত গঢ় লৈ উঠিছে মুম্বাইত তেওঁলোকে একেখন কলেজত পঢ়িছিল আৰু বিশ্ব প্ৰতিবন্ধকতা দিৱসৰ অনুষ্ঠানত একেলগে পৰিবেশনো কৰিছিল সেইসময়তে মৈত্ৰেয়ীয়ে বাৰ্তালাপ গীতটো ৰচনা কৰিছিল বৰ্তমান তেওঁলোকে অসম তথা দেশৰ বিভিন্ন মঞ্চত একেলগে গীত পৰিৱেশন কৰে

সক্ৰিয়কৰ্মী
মৈত্ৰেয়ী পাটৰে অসমৰ লেখক সম্প্ৰদায়ৰ সৈতে ২০২০ চনৰ অক্টোবৰলৈকে নাগৰিকত্ব সংশোধনী আইনৰ বিৰোধী প্ৰতিবাদৰ ভিতৰত তেওঁৰ স্থিতিৰ বাবে কাৰাগাৰত থকা কৃষক মুক্তি সংগ্ৰাম সমিতিৰ প্ৰতিষ্ঠাপক অখিল গগৈৰ মুক্তি দিয়াৰ দাবী জনাইছিল

তথ্য উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ
শ্ৰেণী:অসমীয়া কবি
মৈত্ৰেয়ী ভট্টাচাৰ্য এগৰাকী ভাৰতীয় পদাৰ্থবিজ্ঞানী তেওঁ জগদীশ বসু ৰাষ্ট্ৰীয় বিজ্ঞান প্ৰতিভা অনুসন্ধান, কলকাতাৰ () অধ্যাপক আৰু সঞ্চালক  
 শিক্ষা 
ভট্টাচাৰ্যই কলকাতাৰ প্ৰেচিডেন্সি কলেজৰ পৰা (বৰ্তমান কলকাতাৰ প্ৰেচিডেন্সি বিশ্ববিদ্যালয় বুলি কোৱা হয়) পদাৰ্থ বিজ্ঞানত স্নাতক ডিগ্ৰী লাভ কৰে আৰু কলিকতা বিশ্ববিদ্যালয়ৰ বিজ্ঞান মহাবিদ্যালয় চৌহদৰ পৰা . ডিগ্ৰী লাভ কৰে তেওঁ ১৯৯১ চনত পিএইচডি ডিগ্ৰী লাভ কৰি কলিকতা বিশ্ববিদ্যালয়ৰ জৈৱপদাৰ্থ বিজ্ঞান আৰু আণৱিক জীৱবিজ্ঞান বিভাগত গৱেষণা কেৰিয়াৰ আৰম্ভ কৰে তেওঁ বৈজ্ঞানিক আৰু ঔদ্যোগিক গৱেষণা পৰিষদত গৱেষণা সহযোগী হিচাপে কাম কৰিছিল আৰু ১৯৯৪ চনত কলিকতা বিশ্ববিদ্যালয়ত সহকাৰী অধ্যাপক হিচাপে যোগদান কৰিছিল পিছত, তেওঁক জৈৱ প্ৰযুক্তি বিভাগৰ দ্বাৰা     প্ৰদান কৰা হয় আৰু আমেৰিকা যুক্তৰাষ্ট্ৰৰ চান ডিয়েগোৰ কেলিফৰ্নিয়া বিশ্ববিদ্যালয়ত   হিচাপে কাম কৰে
 কেৰিয়াৰ 
ভট্টাচাৰ্য কলিকতা বিশ্ববিদ্যালয়ৰ জৈৱ ৰসায়ন বিভাগৰ অধ্যাপক

ভট্টাচাৰ্যই ২০১৫ চনৰ জানুৱাৰীত জেবিএনএছটিএছৰ সঞ্চালক হিচাপে যোগদান কৰিছিল তেওঁ কেইবাটাও গৱেষণা প্ৰবন্ধ আৰু কিতাপ অধ্যায় প্ৰকাশ কৰিছে
 বঁটা আৰু সন্মান 
ভট্টাচাৰ্য পশ্চিম বংগ বিজ্ঞান আৰু প্ৰযুক্তি বিদ্যা একাডেমীৰ এজন নিৰ্বাচিত সহকৰ্মী
 গৱেষণা 
 বিশ্ব ঐতিহ্যক্ষেত্ৰ সুন্দৰবনত উপকূলীয় আৰু এষ্টুৱেৰিন পানী আৰু মাটিৰ পলসত জীৱাণুগত বৈচিত্ৰ্যৰ অধ্যয়ন এই এষ্টুৱেৰিন পৰিস্থিতিতন্ত্ৰৰ ভৌতিক, ৰাসায়নিক আৰু জৈৱিক ক্ষেত্ৰৰ মাজত গতিশীল পাৰস্পৰিক সম্পৰ্কৰ অন্বেষণ ভাৰতীয় উপকূলত জীৱাণুৰ বৈচিত্ৰ্যৰ উদ্ভাৱনত ক'কেইন আছে
 ডায়েবেটিচ সম্পৰ্কিত কাৰ্ডিওভাস্কুলাৰ ৰোগ আৰু ডিচলিপিডেমিয়াৰ ৰোগৰ গতিশীলতাত বিপদাশংকাৰ কাৰক আৰু বায়োমাৰ্কাৰ চিনাক্ত কৰণ
 ঔদ্যোগিক বৰ্জিত, নেনোপাৰ্টিকেলৰ সেউজীয়া সংশ্লেষণত জৈৱ-প্ৰতিকাৰ আৰু গধুৰ ধাতুৰ বিষাক্ততাৰ জৈৱ ৰূপান্তৰত সেউজৰ ৰসায়নৰ প্ৰয়োগ
 প্ৰ'টিনৰ গঠন- কাৰ্য আৰু হিমপ্ৰ'টিনৰ সৈতে আন্তঃক্ৰিয়া, জৈৱ আণৱিক আন্তঃক্ৰিয়া
 নিৰ্বাচিত প্ৰকাশনসমূহ 
ভট্টাচাৰ্যৰ আটাইতকৈ বেছি উল্লিখিত প্ৰকাশনসমূহৰ ভিতৰত আছে:

 ঘোষাল, কে., আৰু ভট্টাচাৰ্য, এম. (২০১৪) প্লেটেলেট (অণুচক্ৰিকা) শৰীৰতত্ত্বৰ অৱলোকন: ৰোগৰ ৰোগ সৃষ্টিকাৰীতাত ইয়াৰ হিমোষ্টেটিক আৰু ননহেমোষ্টেটিক ভূমিকা    , 2014.
 চক্ৰৱৰ্তী, এ., চৌধুৰী, এছ., আৰু ভট্টাচাৰ্য, এম. (২০১১) দুই প্ৰকাৰ ডায়বেটিচ ৰোগীৰ ক্ষেত্ৰত অক্সিডেটিভ চাপ, নাইট্ৰেচেটিভ চাপ আৰু প্ৰদাহজনক বায়োমাৰ্কাৰৰ ওপৰত মেটফৰ্মিনৰ প্ৰভাৱ ডায়েবেটিচ গৱেষণা আৰু নিদানিক অনুশীলনী, 93(1), 56-62 
 ভট্টাচাৰ্য, এম., চৌধুৰী, ইউ., আৰু পোদ্দাৰ, আৰ.কে. (১৯৯০) হিমোগ্লোবিনৰ সৈতে ক্ল'ৰপ্ৰোমাজিনৰ সহযোগিতামূলক বাধ্যতামূলক কৰাৰ প্ৰমাণ: একুইলিব্ৰিয়াম ডায়েলাইচিছ, ফ্লুৰোচেঞ্চ নিবাৰণ আৰু অক্সিজেনৰ মুকলি অধ্যয়ন     , 167(3), 1146-1153.
 চক্ৰৱৰ্তী, ডি., আৰু ভট্টাচাৰ্য, এম. (2001) - আৰু - থকা ৰোগীৰ লোহিত ৰক্ত কণিকাৰ এণ্টিঅক্সিডেণ্ট প্ৰতিৰক্ষা স্থিতি   , 305(1-2), 123-129.
 ঘোষাল, কে., আৰু ভট্টাচাৰ্য, এম. (2015) এডিপোনেক্টিন: ডায়েবেটিচ আৰু মেদবহুলতাৰ সৈতে সম্পৰ্কিত আণৱিক দৃষ্টান্তৰ অনুসন্ধান    , 6(1), 151.
 তথ্য সংগ্ৰহ 
 

শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মৈথিলি প্ৰকাশ (ইংৰাজী:  ) , ,  11 , 2011,   ,  -  হৈছে এগৰাকী আমেৰিকান নৃত্যশিল্পী আৰু নৃত্য পৰিচালক তেওঁ হৈছে দক্ষিণ ভাৰতৰ শাস্ত্ৰীয় নৃত্য ভাৰতনাট্যমৰ বিশেষজ্ঞ ভাৰতনাট্যমৰ বিশ্বৰ অন্যতম আগশাৰীৰ যুৱ প্ৰবন্ধক হিচাপে স্বীকৃতি পোৱা তেওঁৰ ধ্ৰুপদী, অথচ উদ্ভাৱনীমূলক পদ্ধতিয়ে নৃত্যৰ শাৰীৰিকতা, সংগীত আৰু প্ৰকাশভংগী নাট্যতাক পুনৰুজ্জীৱিত কৰি সমগ্ৰ বিশ্বৰ দৰ্শকৰ বাবে সুকীয়া আৰু অৰ্থপূৰ্ণ এক ব্যতিক্ৰমী শৈলীৰ সৃষ্টি কৰে লাইফ অৱ পাই নামৰ ছবিখনৰ সামৰণিৰ সময়ত তেওঁ মুখ্য চৰিত্ৰটোৰ পত্নী আৰু তেওঁলোকৰ সন্তানৰ মাতৃ হিচাপে ক্ষণিক চৰিত্ৰাভিনয় কৰিছিল

প্ৰাৰম্ভিক জীৱন আৰু শিক্ষা
অদ্ভুত শিশু হিচাপে প্ৰশংসিত মৈথিলীয়ে ৮ বছৰ বয়সৰ পৰাই ভাৰতনাট্যম পৰিবেশক হিচাপে নিজৰ কেৰিয়াৰ আৰম্ভ কৰিছিল আৰু সমগ্ৰ বিশ্ব ভ্ৰমণ কৰি প্ৰতিষ্ঠিত স্থান আৰু উৎসৱত অনুষ্ঠান পৰিৱেশন কৰিছে মৈথিলীক ভাৰতনাট্যমৰ প্ৰতিনিধি তেওঁৰ মাতৃ বিজি প্ৰকাশে প্ৰশিক্ষণ দিছিল আৰু ভাৰতৰ কেইবাজনো কিংবদন্তি পুৰুষৰ সৈতে অধ্যয়ন কৰাৰ সুযোগ পাইছিল বৰ্তমান তেওঁ ধ্ৰুপদী নৃত্য শিল্পী আৰু নৃত্য পৰিচালক মালবিকা চাৰুক্কাইৰ তত্বাৱধানত আছে মৈথিলি প্ৰকাশে ইউ. চি. বাৰ্কলেৰ ( ) পৰা গণসংযোগত স্নাতক ডিগ্ৰী লাভ কৰে যদিও ২০০৪ চনত পূৰ্ণকালীনভাৱে ভাৰতনাট্যমৰ প্ৰতি নিজকে উৎসৰ্গিত কৰে

কেৰিয়াৰ
মৈথিলিয়ে লছ এঞ্জেলছ আৰু চেন্নাইত নিজৰ কৰ্মজীৱনৰ বেছিভাগ সময় পাৰ কৰিছিল মাদ্ৰাজ মিউজিক ছিজনত নিয়মীয়াকৈ পৰিবেশন কৰা মৈথিলিয়ে ভাৰতৰ বহু সন্মানীয় নৃত্য অনুষ্ঠানত একক নৃত্য পৰিবেশন কৰিছে, যত আছে দ্য মিউজিক একাডেমী, কৃষ্ণ গণ সভা, নাৰদ গণ সভা, কলাক্ষেত্ৰ (চেন্নাই), শ্ৰী সন্মুখানন্দ সভা (মুম্বাই), ইণ্ডিয়া ইণ্টাৰনেশ্যনেল কেন্দ্ৰ (দিল্লী)আৰু চৌদিয়া মেমৰিয়েল হল (বেংগালুৰু) সমালোচকসকলে তেওঁৰ নৃত্যক পশ্চিমীয়া ষ্টেজক্ৰাফ্ট আৰু ভাৰতীয় নান্দনিকতাৰ এক সুখৰ মিশ্ৰণ বুলি বৰ্ণনা কৰিছে মৈথিলিয়ে যুক্তৰাজ্য, ফ্ৰান্স, ছিংগাপুৰ ভ্ৰমণ কৰি মানচেষ্টাৰৰ দ্য লৰী আৰু পেৰিছৰ মিউজি গুইমেট আৰু ছিংগাপুৰৰ এস্প্লেনেড থিয়েটাৰ অন দ্য বে আদিতো নিজৰ প্ৰদৰ্শন পৰিবেশন কৰিছে নিউয়ৰ্কৰ লিংকন চেণ্টাৰৰ দৰে স্থানত লছ এঞ্জেলছৰ শক্তি ডান্স কোম্পানীৰ মুখ্য নৃত্যশিল্পী হিচাপে, ৱৰ্থাম চেণ্টাৰ, হিউষ্টন আৰু নিউ জাৰ্চি পাৰফৰ্মিং আৰ্টছ চেণ্টাৰ, নিউ জাৰ্চি আদিতো নৃত্য পৰিবেশন কৰিছে

বঁটা আৰু সন্মান
২০০৯ চনৰ জানুৱাৰী মাহত এন.বি.চি.ৰ ছুপাৰষ্টাৰছ অৱ ডান্সত তেওঁক চিত্ৰায়িত কৰা হয় ভাৰতনাট্যমৰ একক পৰিবেশন শিল্পী হিচাপে তেওঁৰ শিল্পকৰ্মক সমগ্ৰ বিশ্বৰ মূলসুঁতিৰ দৰ্শকৰ সৈতে পৰিচয় কৰাই দিয়া হৈছিল একক আৰু দলীয় দুয়োটা শাখাতে কৰা নৃত্য পৰিচালনাৰ বাবে মৈথিলিয়ে বহু সমালোচকৰ প্ৰশংসা লাভ কৰিছে আমেৰিকা, কানাডা, ইউৰোপ, ভাৰত, ছিংগাপুৰ ভ্ৰমণ কৰি মহাকাব্য ৰামায়ণৰ কৰুণ নায়িকাৰ উপস্থাপনেৰে তেওঁৰ স্ত্ৰী কথাৰ বাবে ইৰভাইন ডান্স ফাউণ্ডেশ্যনৰ পৰা ক্ৰিয়েচন টু পাৰফৰ্মেন্স গ্ৰাণ্ট লাভ কৰে তেওঁৰ পবিত্ৰ কৰ্ম শক্তিৰ বাবে চেণ্টাৰ ফৰ কালচাৰেল ইনোভেচনৰ পৰাও তেওঁ আৰ্টিষ্টিক ইনোভেচন গ্ৰাণ্ট লাভ কৰিছে মৈথিলিয়ে কাৰ্তিক ফাইন আৰ্টছৰ পৰা ২০১১ চনত দেৱদাসী ৰাষ্ট্ৰীয় বঁটা, ২০০৯ চনত নদনমামণি বঁটা ( ), ২০০৭ চনত ভাৰত কলাসৰৰ পৰা যুৱ কলা ভাৰতী,  ২০০৭ চনত সনাতন সংগীত সংস্কৃতিৰ পৰা সংস্কৃত নৃত্য পুৰস্কাৰ আদি বঁটা আৰু সন্মান লাভ কৰিছে

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় নৃত্যশিল্পী
মৈথিলী ঠাকুৰ (; জন্ম - ২৫ জুলাই ২০০০) এগৰাকী ভাৰতীয় শাস্ত্ৰীয় সংগীত
আৰু লোকসংগীতৰ প্ৰশিক্ষণপ্ৰাপ্ত ভাৰতীয় প্লেবেক গায়ক তেখেতে হিন্দী, বাংলা, মেথিলি, উৰ্দু, মাৰাঠী, ভোজপুৰী, পাঞ্জাবী, তামিল, ইংৰাজী আৰু অধিক ভাৰতীয় ভাষাত মৌলিক গীত, কভাৰ আৰু পৰম্পৰাগত লোকসংগীত বিশিষ্টভাৱে গাইছে

প্ৰাথমিক জীৱন
ঠাকুৰৰ জন্ম হৈছিল বিহাৰৰ মধুবনী জিলাৰ বেনিপট্টিত দিল্লীত কৰ্মৰত এজন মৈথিল সংগীতজ্ঞ আৰু সংগীত শিক্ষকৰ ঘৰত ৰমেশ ঠাকুৰ আৰু ভাৰতী ঠাকুৰৰ ঘৰত

তেওঁৰ নাম মাতৃভাষাৰ লগতে দেৱী সীতাৰ নামেৰে নামকৰণ কৰা হৈছে মৈথিলীৰ লগতে তেওঁৰ দুই ভাতৃ ঋষৱ আৰু অয়াচীক ককাক আৰু পিতৃয়ে মিথিলী লোক, হিন্দুস্তানী শাস্ত্ৰীয় সংগীত, হাৰমনিয়াম আৰু তবলাৰ প্ৰশিক্ষণ দিছিল ৬ বছৰ বয়সৰ আশে-পাশে জীয়েকৰ সম্ভাৱনা উপলব্ধি কৰি দেউতাকে উন্নত সুযোগৰ বাবে নিজকে নতুন দিল্লীৰ দ্বাৰকালৈ স্থানান্তৰিত কৰে

মাত্ৰ ৪ বছৰ বয়সতে তাই ককাকৰ পৰা সংগীত শিকিবলৈ আৰম্ভ কৰিছিল মৈথিলীৰ প্ৰথম সংগীত মাষ্টৰ হৈছে তেওঁৰ ককাক  ১০ বছৰ বয়সত তেওঁ জাগৰণ আৰু অন্যান্য সংগীত অনুষ্ঠানত গান গাবলৈ আৰম্ভ কৰে

সংগীত কেৰিয়াৰ
২০১১ চনত ঠাকুৰে জি টিভিত প্ৰচাৰিত গায়ক প্ৰতিযোগিতাৰ টেলিভিছন ধাৰাবাহিক লিটিল চেম্পছত অভিনয় কৰে চাৰি বছৰ পিছত, তেওঁ ইণ্ডিয়ান আইডল জুনিয়ৰত প্ৰতিদ্বন্দ্বিতা কৰিছিল, যিটো চনী টিভিত টেলিকাষ্ট হৈছিল  ২০১৬ চনত তেওঁ "আই জিনিয়াছ ইয়ং চিংগিং ষ্টাৰ" প্ৰতিযোগিতাত জয়ী হয় আৰু তাৰ পিছত তেওঁৰ এলবাম ইয়া ৰাব্বা (ইউনিভাৰ্চেল মিউজিক) মুকলি কৰে 

পুৰস্কাৰ আৰু স্বীকৃতি
২০২৪ চনৰ বছৰৰ সাংস্কৃতিক ৰাষ্ট্ৰদূত বঁটাৰ সৈতে মৈথিলী ঠাকুৰ
 ২০২৪ চনৰ ৮ মাৰ্চত ভাৰতৰ প্ৰধানমন্ত্ৰীয়ে উদ্বোধনী ৰাষ্ট্ৰীয় সৃষ্টিকৰ্তা বঁটাত মৈথিলী ঠাকুৰক বছৰৰ সাংস্কৃতিক ৰাষ্ট্ৰদূত বঁটা প্ৰদান কৰে

তথ্য সংগ্ৰহ

শ্ৰেণী:গায়িকা
শ্ৰেণী:ভাৰতীয় নাৰী
মৈথিলী সাহিত্য হ'ল মৈথিলী ভাষাৰ কবিতা, উপন্যাস, চুটিগল্প, নথি-পত্ৰ আৰু অন্যান্য লেখাৰ সম্পূৰ্ণ সংগ্ৰহ মৈথিলী ভাষাৰ বিখ্যাত কবি হ'ল বিদ্যাপতি (১৩৫০-১৪৫০) 

তিৰহুতা লিপিৰে লিখা বিদ্যাপতিৰ কাব্য

মৈথিলী ভাষা লিখা লিপিটোক মিথিলাক্ষৰ বা তিৰহুতা লিপি নামেৰে জনা যায়

লিপিৰ আদিম লিখিত প্ৰমাণ খ্ৰীষ্টীয় সপ্তম শতিকাৰ আদিত্যসেনৰ মন্দাৰ শিলালিপিত পোৱা যায়, যিটো বৰ্তমান দেওঘৰৰ বৈদ্যনাথ মন্দিৰত অৱস্থিত , . (1976).     .   .

বৌদ্ধ দোহাত থকা ভাষাটোক মিশ্ৰিত মৈথিলী-কামৰূপী ভাষাৰ অন্তৰ্গত বুলি বৰ্ণনা কৰা হৈছে 

 আদি কাল (প্ৰায় ৭০০১৩৫০ খ্ৰীষ্টাব্দ) 

এই সময়ছোৱাত মূলতঃ বেলাড, গীত আৰু দোহা ৰচনা কৰা হৈছিল এই যুগৰ কেইজনমান গুৰুত্বপূৰ্ণ মৈথিলি সাহিত্যিক আছিল-

 জ্যোতিৰিশ্বৰ ঠাকুৰ (১২৯০১৩৫০) যাৰ বৰ্ণাৰ্থনাকৰ উত্তৰ ভাৰতীয় ভাষাৰ প্ৰথম গদ্য আৰু বিশ্বকোষ

 মধ্য কাল (প্ৰায় ১৩৫০১৮৩০ খ্ৰীষ্টাব্দ) 

সেই সময়ছোৱা আছিল নাটক ৰচনাৰ সময় এই যুগৰ কেইজনমান গুৰুত্বপূৰ্ণ মৈথিলি সাহিত্যিক আছিল-

 বিদ্যাপতি (১৩৫০১৪৫০)
 শ্ৰীমন্ত শংকৰদেৱ (১৪৪৯১৫৬৮)
 গোবিন্দদাস (১৭ শতিকাৰ শেষৰ ফালে)

 আধুনিক কাল (১৮৩০ খ্ৰীষ্টাব্দৰ পৰা বৰ্তমানলৈকে) 

আইৰিছ ভাষাবিদ তথা চৰকাৰী কৰ্মচাৰী জৰ্জ আব্ৰাহাম গ্ৰীয়াৰ্ছনে অক্লান্তভাৱে মৈথিলী লোককথাৰ ওপৰত গৱেষণা কৰি ব্যাকৰণ লিপিবদ্ধ কৰাৰ পিছত আধুনিক মৈথিলী ভাষাই তাৰ ছন্দ ঘূৰাই পায় পল আৰ. ব্ৰাছে লিখিছে যে "গ্ৰিয়াৰচনে ভাবিছিল যে মৈথিলী আৰু ইয়াৰ উপভাষাসমূহক জনকপুৰ, চিৰাহা, সপ্তৰী, সৰলাহী, দৰভংগা আৰু মধুবনীৰ সমগ্ৰ জনসংখ্যাৰ ভাষা হিচাপে চিনাক্ত কৰিব পাৰি" , . . (1974). ,      . :   , 1974.  64

২০১০ চনৰ এপ্ৰিল মাহত ভাৰতীয় বাইবেল ছ'চাইটিয়ে নেপাল উইক্লিফ বাইবেল অনুবাদকসকলৰ সৈতে যৌথ কপিৰাইটৰ অধীনত নিউ টেষ্টামেণ্টৰ এটা অনুবাদ প্ৰকাশিত হৈছিল

আধুনিক যুগত বাতৰি কাকত আৰু আলোচনীৰ যোগেদি মৈথিলী ভাষাৰ বিকাশ হৈছে এই যুগৰ কেইজনমান গুৰুত্বপূৰ্ণ সাহিত্যিক হল-

 বলদেৱ মিশ্ৰ (১৮৯০১৯৭৫) 
 সুৰেন্দ্ৰ ঝা সুমন (১৯১০২০০২) সাহিত্য অকাডেমীত মৈথিলী ভাষাক প্ৰতিনিধিত্ব কৰিছিল
 ৰাধা কৃষ্ণ চৌধুৰী (১৯২১১৯৮৫)
 জয়কান্ত মিশ্ৰ (২০ ডিচেম্বৰ ২০০৩  ৩ ফেব্ৰুৱাৰী ২০০৯) সাহিত্য অকাডেমীত মৈথিলী ভাষাক প্ৰতিনিধিত্ব কৰিছিল
 বিনোদ বিহাৰী বৰ্মা (১৯৩৭২০০৩)
 পৰিচয় দাস (১৯৬৪ )
 গজেন্দ্ৰ ঠাকুৰ (১৯৭১ )

তথ্যসূত্ৰ

শ্ৰেণী: সাহিত্য
মৈথিলী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মৈথিলী ভাষাৰ সংস্কৰণ ২০১৪ চনৰ ৬ নৱেম্বৰত এই ছাইটটো মুকলি কৰা হৈছিল ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  টা প্ৰবন্ধ আছে ৱিকিপিডিয়াত মৈথিলী ভাষাৰ প্ৰবন্ধ দেৱনাগৰী লিপিৰে লিখা হয়, . . (2013).       .   28 : 262274. মৈথিলী হ'ল ভাৰতৰ বিহাৰ আৰু ঝাৰখণ্ড ৰাজ্যত প্ৰচলিত ভাৰত-আৰ্য ভাষা আৰু ই ভাৰতীয় স্বীকৃতিপ্ৰাপ্ত ২২ টা ভাষাৰ ভিতৰত অন্যতম তাৰোপৰি এই ভাষা নেপালৰ পূব তৰাইতো প্ৰচলিত আৰু নেপালৰ দ্বিতীয় প্ৰচলিত ভাষা তথা নেপালৰ ১২২ টা স্বীকৃতিপ্ৰাপ্ত ভাষাৰ ভিতৰত অন্যতম

ইতিহাস
২০০৮ চনৰ পৰাই মৈথিলী ভাষাৰ ৱিকিপিডিয়া সৃষ্টিৰ প্ৰক্ৰিয়া আৰম্ভ হয় 

ব্যৱহাৰকাৰী আৰু সম্পাদক
                         

তথ্যসূত্ৰ

শ্ৰেণী:ৱিকিপিডিয়াসমূহ
মৈথিলী শিৱৰমণ () সৰ্বভাৰতীয় মহিলা সন্মিলন সহ-প্ৰতিষ্ঠাপক আৰু ভাৰতীয় কমিউনিষ্ট পাৰ্টি (মাৰ্ক্সবাদী)ৰ নেত্ৰী আছিল

তেওঁৰ লেখা আৰু সক্ৰিয়তাৰ জৰিয়তে তেওঁ ১৯৬৮ চনৰ কীজভেনমানী হত্যাকাণ্ড আৰু ১৯৯২ চনৰ ভাচাটি গণ ধৰ্ষণৰ গোচৰৰ প্ৰতি দৃষ্টি আকৰ্ষণ কৰিছিল

বিশেষকৈ বঞ্চিত সম্প্ৰদায়ৰ মহিলাসকলৰ মহিলা সবলীকৰণ,  ট্ৰেড ইউনিয়ন আৰু শ্ৰমিক সক্ৰিয়তাক আগুৱাই নিয়াৰ প্ৰচেষ্টাসমূহৰ তেওঁ নেতৃত্ব দিছিল তেওঁ ইকনমিক এণ্ড পলিটিকেল উইকলিৰ অৱদানকাৰী আছিল, আৰু মেইনষ্ট্ৰিম আৰু ৰেডিকেল ৰিভিউকে ধৰি প্ৰকাশনসমূহৰ বাবে লিখিছিল

১৯৩৯ চনৰ ১৪ ডিচেম্বৰত বৰ্তমান ভাৰতৰ অন্ধ্ৰপ্ৰদেশ ৰাজ্যৰ কাকিনাডাত শিৱৰমনৰ জন্ম হৈছিলআমেৰিকাৰ চিৰাকিউজ বিশ্ববিদ্যালয়ৰ পৰা তেওঁ উচ্চ শিক্ষা সম্পূৰ্ণ কৰেতেওঁ ৰাষ্ট্ৰসংঘত ভাৰতৰ স্থায়ী মিছনত গৱেষণা সহায়িকা হিচাপে কাম কৰিছিল (১৯৬৬ চনৰ পৰা ১৯৬৮ চনৰ ভিতৰত)এই সময়ছোৱাত তেওঁ অ-স্বায়ত্ব-শাসিত ভূখণ্ডৰ সৈতে জড়িত গৱেষণাৰ সৈতে কাম কৰিছিল তেওঁ ভিয়েটনাম বিৰোধী যুদ্ধ আন্দোলনতো অংশ লৈছিল ৰাষ্ট্ৰসংঘত কাৰ্যকালৰ শেষত তেওঁ বাওঁপন্থীৰ সৈতে কাম কৰিবলৈ ভাৰতলৈ উভতি যায় আৰু ভাৰতৰ তামিলনাডু ৰাজ্যৰ মহিলাসকলৰ সৈতে কাম কৰা এগৰাকী ট্ৰেড ইউনিয়ন সংগঠক আৰু মহিলা অধিকাৰ কৰ্মী হয়

ব্যক্তিগত জীৱন
শিৱৰমণৰ কৰুণাকৰনৰ সৈতে বিবাহ হৈছিল দম্পতীটোৰ এগৰাকী কন্যা সন্তান আছিল  মৃত্যুৰ পূৰ্বে দহ বছৰতকৈও অধিক সময় তেওঁ এলঝেইমাৰ ৰোগত আক্ৰান্ত হৈছিল ২০২১ চনৰ ৩০ মে'ত ক'ভিড-১৯ত আক্ৰান্ত হৈ ৮১ বছৰ বয়সত তেওঁৰ মৃত্যু হয়

তথ্যসূত্ৰ
মৈৰামৰা দৌল বা মৈৰামৰা থান () ডিব্ৰুগড় জিলাৰ মানকটা মৌজাৰ খামতি ঘাটত অৱস্থিত ঐতিহাসিক দৌল বৰ্তমান সময়ত মৈৰামৰা দৌল বা থানৰ কেৱল ভগ্নাৱশেষ পোৱা গৈছে মৈৰামৰা দৌলৰ ভগ্নাৱশেষৰ ঠাইত এতিয়া মৈৰামৰা সত্ৰ অৱস্থিত অসম চৰকাৰৰ পুৰাতত্ত্ব বিভাগে মৈৰামৰা দৌলক ৰাজ্যিক সংৰক্ষিত স্মৃতিচিহ্ন হিচাপে স্বীকৃতি প্ৰদান কৰিছে

ইতিহাস
শ্ৰীমন্ত শংকৰদেৱ আৰু শ্ৰীশ্ৰী মাধৱদেৱৰ প্ৰৱৰ্তিত নৱ-বৈষ্ণৱ ধৰ্মৰ কাল-সংহতি সত্ৰৰ প্ৰতিষ্ঠাপক গোপাল আতাৰ এজন প্ৰধান শিষ্য বৰযদুমণিদেৱে বুঢ়ীদিহিং নদীৰ পাৰত কলৌলোৱা নামৰ ঠাইত মৈৰামৰা সত্ৰ প্ৰতিষ্ঠা কৰিছিল আহোম স্বৰ্গদেউ চুজিন্ফা (১৬৭৫-৭৭খ্ৰী:) আৰু ৰাজমন্ত্ৰী আতন বুঢ়াগোহাঁই ডাঙৰীয়াই নামধৰ্মত শৰণ লৈ মৈৰামৰা সত্ৰৰ শিষ্যত্ব গ্ৰহণ কৰিছিল আহোম পৃষ্ঠপোষকতাত সত্ৰৰ দৌল আৰু পুখুৰী খন্দাই উৰ্চগা কৰা হৈছিল পৰবৰ্তী সময়ত বুঢ়ীদিহিং নদীৰ বানপানী আৰু গৰাখহনীয়াৰ ফলত মৈৰামৰা সত্ৰৰ দৌলৰ ভেঁটিলৈকে খান্দি পেলোৱাত ভূমিকম্পৰ কৱলত পৰি দৌলটো বাগৰি পৰে 

প্ৰাকৃতিক দুৰ্যোগে ক্ষতিসাধন কৰা সত্ৰখন পিছলৈ আহোম ৰাজ্য অভ্যন্তৰীণ বিদ্ৰোহ আৰু মানৰ তৃতীয় বাৰ আক্ৰমণৰ ফলত জনবসতি বিহীন হৈ এৰাপৰলীয়া হৈ হাবি-জঙঘলৰ মাজত "থান" ৰূপে অৱশিষ্ট ৰয়গৈ পিছলৈ মৈৰামৰা সত্ৰখন শিৱসাগৰ জিলাৰ হাঁহচৰা মৌজাৰ কুজিঁবালিত প্ৰতিষ্ঠা কৰা হয় পিছলৈ বুঢ়ীদিহিং নদীয়ে নিজৰ সুতি সলাই সত্ৰৰ দৌল থকা অঞ্চলৰ পৰা আতঁৰি সত্ৰৰ উত্তৰ দিশেদি পোন বাট লোৱাত সত্ৰ- অঞ্চল লেঙেৰী মৌজাৰ পৰা ফাটি মানকটা মৌজাৰ ভিতৰলৈ আহে পিছলৈ এই অঞ্চলত নতুনকৈ বসতি কৰিবলৈ অহা লোকে হাবিৰ মাজত মৈৰামৰা সত্ৰৰ ভগ্নাৱশেষ আবিষ্কাৰ কৰে আৰু "থান ঘৰ" সাজি পূজা সেৱা কৰিবলৈ ল'লে উল্লেখযোগ্য যে, পূৰ্বৰ মৈৰামৰা সত্ৰৰ সত্ৰাধিকাৰৰ এটি পৰিয়ালৰ লোক পৰবৰ্তী সময়ত আহি পুনৰ সত্ৰ পাতি নামধৰ্ম প্ৰচাৰ আৰু প্ৰসাৰৰ দায়িত্ব অব্যাহত ৰাখিছে

বৰ্তমান স্থিতি
বৰ্তমান অসম চৰকাৰৰ পুৰাতত্ত্ব বিভাগৰ ২০১০ চনৰ এক আঁচনি অনুসৰি মৈৰামৰা সত্ৰ বা ম'ৰামৰা থানে সামৰা অঞ্চলটো সংৰক্ষণ আৰু সংবৰ্ধনৰ ব্যৱস্থা গ্ৰহণ কৰিছে এই উপলক্ষে পুৰাতত্ত্ব বিভাগৰ লগতে ডিব্ৰুগড় জিলা প্ৰসাশন আৰু স্থানীয় যুৱ সংগঠনে চৌহদৰ প্ৰায় ৭ বিঘা মাটি আগুৰি বেৰা, এটি পকী সংগ্ৰহালয় আৰু বেদী নিৰ্মাণ কৰি পৰি থকা শিলৰ ভাস্কৰ্য্য সমূহৰ কেইপদমান সংগ্ৰহ কৰি সজাই ৰখা হৈছে এই স্থানত ১৩টা শিলত কটা মূৰ্তি আৰু ভালেকেইটা মূৰ্তিৰ ভগ্নাংশ মৈৰামৰা থান পূৰাতাত্ত্বিক স্থানৰ উদ্যান আৰু স্থানীয় গেলেৰীত সংৰক্ষিত অৱস্থাত ৰখা হৈছে ২০১৮ চনৰ খনন কাৰ্যত ইয়াত দুটা পৃথক সময়ৰ সাংস্কৃতিক সভ্যতাৰ উমান পোৱা গৈছে খনত কাৰ্যত ইটাৰে নিৰ্মিত প্ৰাচীন মন্দিৰৰ বেদী, ব্ৰিটিছ যুগৰ তামৰ মুদ্ৰা, ৰূপৰ ফুল, শিলৰ ভাস্কৰ্য আৰু বিভিন্ন আকৃতিৰ পোৰামাটিৰ ইটা পোৱা গৈছে ইয়াত উদ্ধাৰ হোৱা গ্ৰেনাইট শিলৰ ভাস্কৰ্যসমূহ খ্ৰীষ্টীয় অষ্টমৰ পৰা নৱম শতিকাৰ মাজৰ বুলি ঠাৱৰ কৰা হৈছে আনহাতে বালি শিলৰ ভাস্কৰ্যসমূহ তুলনামূলকভাৱে নতুন

অৱস্থান
ডিব্ৰুগড় জিলাৰ মানকটা মৌজাৰ খামতি ঘাটৰ পৰা দুই কিলোমিটাৰমান পশ্চিমলৈ বুঢ়ীদিহিং নদীৰ পাৰত মৈৰামৰা দৌল অৱস্থিত বৰ্তমান "জকাই নপাম থান গাঁও" নামেৰে অভিহিত পূৰ্বৰ লেঙেৰী মৌজাৰ কলৌলোৱা ঠাইত মৈৰামৰা সত্ৰখন অৱস্থিত ডিব্ৰুগড় চহৰৰ পৰা ইয়ালৈ যাতায়াতৰ সু-ব্যৱস্থা আছে ইয়াৰ পৰা ডিব্ৰুগড় ৰেল ষ্টেচন প্ৰায় ২০ কিঃমিঃ আৰু ডিব্ৰুগড় বিমানবন্দৰলৈ দূৰত্ব প্ৰায় ২৭ কিঃমিঃ

তথ্য উৎস

শ্ৰেণী:অসমৰ ধৰ্মীয় স্থান
শ্ৰেণী:অসমৰ সংৰক্ষিত স্মৃতিচিহ্ন
শ্ৰেণী:ডিব্ৰুগড় জিলাৰ পৰ্যটনস্থলী
শ্ৰেণী:সত্ৰ
মো য়েন
             2008.
      
             
         ২০০৮ চনত মো য়ান
     
       মো য়েন
      গুৱান ময়ে ()
      
     গাওমি, চানডং, চীন
      
    
  
      লেখক, শিক্ষক
        চীনা
     চীনা
      
     
      সাহিত্য আৰু কলাৰ স্নাতকোত্তৰ  বেইজিং সাধাৰণ বিশ্ববিদ্যালয় (১৯৯১)  স্নাতক  পিপলচ লিবাৰেচন আৰ্মি আৰ্টচ কলেজ (১৯৮৬)
     
          ১৯৮১ৰ পৰা  বৰ্তমানলৈ
          
        
        
    ৰেড চোৰ্ঘাম ক্লান,  দ্য ৰিপাব্লিক অৱ ৱাইন,  লাইফ এণ্ড ডেথ আৰ ৱেৰিং মি আউট            () (১৯৭৯ৰ পৰা বৰ্তমানলৈ)
        
        গুৱান চ্যাওচ্যাও ( ) () (জন্ম:১৯৮১)
      

          
      
  
        
     


গুৱান ময়ে (; জন্ম: ১৭ ফেব্ৰুৱাৰী, ১৯৫৫), মো য়েন ছদ্মনামেৰে যি বেছিকৈ জনাজাত; এগৰাকী চীনা ঔপন্যাসিক আৰু চুটি গল্প লেখক আমেৰিকা যুক্তৰাষ্ট্ৰৰ বাতৰি আলোচনী টাইমৰ ডনাল্ড মৰিছনে তেওঁক "সকলো চীনা লেখকৰ ভিতৰতে আটাইতকৈ বিখ্যাত, নিষিদ্ধ আৰু বহুলভাৱে পাইৰেটেড" বুলি উল্লেখ কৰিছে, আনহাতে জিম লিচে তেওঁক ফ্ৰাঞ্জ কাফকা বা জোচেফ হেলাৰৰ চীনা উত্তৰসুৰী বুলি অভিহিত কৰিছে

গুৱান ১৯৮৭ চনত তেওঁৰ উপন্যাস ৰেড চোৰ্ঘাম ক্লানৰ বাবে পশ্চিমীয়া পঢ়ুৱৈসকলৰ মাজত সৰ্বাধিক পৰিচিত, যাৰ ভিতৰত ৰেড চোৰ্ঘাম আৰু চোৰ্ঘাম ৱাইনৰ খণ্ডসমূহ পিছলৈ ৰেড চোৰ্ঘাম চলচ্চিত্ৰৰ বাবে অভিযোজিত কৰা হৈছিল ২০০৫ চনত, তেওঁ ইটালীত আন্তৰ্জাতিক ননিনো বঁটা লাভ কৰিছিল ২০১২ চনত, মো য়েনক এজন লেখক হিচাপে তেওঁৰ কামৰ বাবে সাহিত্যৰ নবেল বঁটা প্ৰদান কৰা হৈছিল, "যি বিভ্ৰান্তিকৰ বাস্তৱবাদৰ সৈতে লোককাহিনী, ইতিহাস আৰু সমসাময়িক সাহিত্যক একত্ৰিত কৰে"

সংক্ষিপ্ত জীৱনী
মো য়েনৰ জন্ম হৈছিল ১৯৫৫ চনত, চানডঙৰ গাওমি কাউণ্টিৰ ডালান টাউনশ্বিপত (যাক তেওঁ তেওঁৰ উপন্যাসত গাওমি কাউণ্টিৰ "নৰ্থইষ্ট টাউনশ্বিপ" হিচাপে কাল্পনিক ৰূপ দিছিল) তেওঁৰ পৰিয়ালটো উচ্চ-মধ্যবিত্ত কৃষিজীৱী আছিল সাংস্কৃতিক বিপ্লৱ আৰম্ভ হোৱাৰ সময়ত মোৰ বয়স আছিল ১১ বছৰ, সেই সময়ত তেওঁ পথাৰত কাম কৰিবলৈ বুলি স্কুল এৰিছিল ১৮ বছৰ বয়সত, তেওঁ এটা কপাহৰ কাৰখানাত কাম আৰম্ভ কৰিছিল এই সময়ছোৱাত, যি গ্ৰেট লিপ ফৰৱাৰ্ডৰ পৰা সাংস্কৃতিক বিপ্লৱলৈ ক্ৰমান্বয়ে ৰাজনৈতিক প্ৰচাৰৰ সৈতে মিলিত হৈছিল, তেওঁৰ সাহিত্যৰ প্ৰৱেশাধিকাৰ মুখ্যতঃ মাও জেদঙৰ অধীনত সমাজতান্ত্ৰিক বাস্তৱবাদী শৈলীৰ উপন্যাসত সীমাবদ্ধ আছিল, যি মুখ্যতঃ শ্ৰেণী সংগ্ৰাম আৰু সংঘাতৰ বিষয়বস্তুৰ ওপৰত কেন্দ্ৰ কৰি লিখা হৈছিল . "     ",   ,  2012.

১৯৭৬ চনত সাংস্কৃতিক বিপ্লৱৰ শেষত, মোয়ে পিপলছ লিবাৰেচন আৰ্মী (পি এল এ)ত ভৰ্তি হয়, আৰু তেওঁ সৈনিক হৈ থাকোঁতে লিখিবলৈ আৰম্ভ কৰে বিপ্লৱৰ পিছৰ এই যুগত যেতিয়া তেওঁ এজন লেখক হিচাপে আত্মপ্ৰকাশ কৰিছিল, চীনা সাহিত্যৰ গীতিমূলক আৰু মহাকাব্যিক ৰচনা, লগতে উইলিয়াম ফকনাৰ আৰু গেব্ৰিয়েল গাৰ্চিয়া মাৰ্কুৱেজৰ দৰে বিদেশী লেখকৰ অনুবাদে তেওঁৰ কামত প্ৰভাৱ পেলাইছিল

১৯৮৪ চনত তেওঁ পি এল এ আলোচনীৰ পৰা সাহিত্য বঁটা লাভ কৰে, আৰু একে বছৰতে পিপলছ লিবাৰেচন আৰ্মি আৰ্টছ কলেজত পঢ়িবলৈ আৰম্ভ কৰে, যত তেওঁ প্ৰথমে মো য়েন ছদ্মনাম গ্ৰহণ কৰে তেওঁ ১৯৮৪ চনত তেওঁৰ প্ৰথম উপন্যাস আ ট্ৰেন্সপাৰেন্ট মূলা প্ৰকাশ কৰে আৰু ১৯৮৬ চনত ৰেড চোৰ্ঘাম'' মুক্তি দিয়ে আৰু ৰাষ্ট্ৰীয় ভাৱে স্বীকৃত ঔপন্যাসিক হিচাপে কৰ্মজীৱন আৰম্ভ কৰে ১৯৯১ চনত তেওঁ বেইজিং নৰ্মাল বিশ্ববিদ্যালয়ৰ পৰা সাহিত্য বিষয়ত স্নাতকোত্তৰ ডিগ্ৰী লাভ কৰিছিল
তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সাহিত্যিক
শ্ৰেণী:সাহিত্যৰ ন'বেল বঁটা বিজয়ী
মোককচাং জিলা (; :) ভাৰতৰ নাগালেণ্ড ৰাজ্যৰ এখন জিলা৷ এই জিলাৰ সদৰঠাই হৈছে মোককচাং টাউন৷ এই জিলাখনৰ সংখ্যাগৰিষ্ঠ অধিবাসীয়ে আও নগা জনজাতিৰ৷ জিলাখনৰ উত্তৰে অসম, পশ্চিমে ৱখা জিলা, পূবে লংলেং আৰু টুৱেনচাং জিলা আৰু দক্ষিণে জুন্হেবট জিলা অৱস্থিত৷  

 ইতিহাস 
ব্ৰিটিছৰ শাসনৰ সময়ত মোককচাং জিলা নাগা হিলছ ডিষ্ট্ৰিক্টৰ অন্তৰ্ভুক্ত আছিল৷ এই জিলাৰ অধীনতে ১৮৮৯ চনত মোককচাং মহকুমা গঠন কৰা হয়৷ ভাৰতে স্বাধীনতা লাভ কৰাৰ পিছত ১৯৫৭ চনত এই জিলাৰ পৰা মোককচাং, কহিমা আৰু টুৱেনছাং অংশই পৃথক জিলা হিচাপে স্বীকৃতি লাভ কৰে৷ ১৯৬৩ চনত নাগালণ্ড ভাৰতৰ ১৬ তম জিলা হিচাপে পৰিগণিত হয়৷ ১৯৭৩ চনত মোককচাং জিলাৰ একাংশ পৃথক কৰি জুন্হেবট আৰু ৱখা জিলা হিচাপে ঘোষণ কৰা হয়৷

 ভৌগোলিক অৱস্থান 
মোককচাং জিলা সদৰ
মোককচাং টাউন

মোককাং জিলাৰ মুঠ মাটিকালি ১৬১৫ বৰ্গ কিলোমিটাৰ  জিলাখনত মুঠ ছটা পৰ্বতশ্ৰেণী আছে৷ পৰ্বতসমূহ প্ৰায় ইটো সিটোৰ সমান্তৰাল ভাৱে অৱস্থিত৷ জিলাখন ৯৪.২৯ আৰু ৯৪.৭৬ দ্ৰাঘিমাংশ আৰু ২৬.২০ আৰু ২৬.৭৭ অক্ষাংশত অৱস্থিত৷ এই জিলাৰ মূল উপত্যকাবোৰ হৈছে  ,  আৰু  উপত্যকা৷ কৃষি আৰু উদ্যোগৰ ফালৰ পৰা নাগালেণ্ড ৰাজ্যৰ আটাইতকৈ উন্নত জিলাসমূহৰ ভিতৰত এই জিলা প্ৰধান৷ জিলাখনৰ কৃষিৰ ক্ষেত্ৰত প্ৰধান অঞ্চলসমূহ হল  -, ,  আৰু  উপত্যকা অঞ্চল৷ - আৰু - উপত্যকা উদ্যোগৰ ক্ষেত্ৰত আগবঢ়া অঞ্চল৷

 মূল পৰ্বতশ্ৰেণী 
 
 
 
 
 
 

 ভূমিৰ ব্যৱহাৰ ( ) 
বিভাগমাটিকালি (বৰ্গ কিমি)মুঠ মাটিকালি১৬১৫বনবিভাগ ক্ৰয় কৰা মাটিকালি৪৯.৬৬কৃষি১৮০.৩৯টাউন আৰু গাওঁ১০.৫০উদ্যানকৃষি ()৮.১২উন্নয়ন বিভাগ৩৮৬.০৭ব্যৱহাৰৰ অনুপযোগী ()৯৮২.৬২

 প্ৰশাসন 
মোককচাং জিলাৰ সদৰ ঠাই মোককচাং টাউনত অৱস্থিত৷ জিলাখনৰ মূল প্ৰশাসনিক বিষয়া হৈছে উপায়ুক্ত ( )

জিলাখনৰ মুঠতে চাৰিটা মহকুমা আছে: মোককচাং (), তুলি (),  আৰু ৷ এই মহকুমাসমূহ নটা প্ৰশাসনিক বৃত্ত (  ) বিভক্ত কৰা হৈছে - , , , , , , ,  আৰু .

ইয়াৰ উপৰিও জিলাখনৰ ছটা গ্ৰাম্য উন্নয়ন ব্লক (  , ) আছে৷  আৰু  চাৰ্কোলৰ নিজা গ্ৰাম্য উন্নয়ন ব্লক আছে৷ ,  আৰু  মিলি  গ্ৰাম্য উন্নয়ন ব্লক; ,  আৰু  মিলি  গ্ৰাম্য উন্নয়ন ব্লক গঠিত হৈছে৷

 জনসংখ্যা 
২০১১ চনৰ লোকপিয়ল অনুসৰি মোককচাং জিলাৰ মুঠ জনসংখ্যা ১৯৪,৬২২ জন৷ গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৯১ তম৷ এই জিলাৰ প্ৰতি ১০০০ জন পুৰুষৰ বিপৰীতে মহিলাৰ সংখ্যা ৯২৫ গৰাকী৷ জিলাখনৰ সাক্ষৰতাৰ হাৰ ৯১.৬৷

এই জিলাৰ সংখ্যাগৰিষ্ঠ লোক (৯৫) খ্ৰীষ্টান ধৰ্মাৱলম্বী৷ নাগালেণ্ডৰ জিলাসমূহৰ ভিতৰত এই জিলাই পোনপ্ৰথমে খ্ৰীষ্টানধৰ্ম গ্ৰহণ কৰে৷  

জিলাখনৰ লোকসকলৰ প্ৰধান ভাষা জংলী আও ( )৷ অন্যান্য প্ৰচলিত উপভাষাসমূহ হৈছে   আৰু  ভাষা৷

২০০১ চলৰ লোকপিয়ল অনুসৰি জিলাখনৰ সাক্ষৰতাৰ হাৰ ৮৪.৬৷ জিলাখনত প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ১০০৪ গৰাকী৷  গতিকে ভাৰতৰ জিলাসমূহৰ ভিতৰত এই জিলাৰ লিংগৰ হাৰ সপ্তম স্বাস্থ্যকৰ হাৰ বুলি পৰিগণিত হয়৷

জিলাখনৰ মূল চহৰসমূহ হৈছে মোককচাং, তুলি টাউন ( ),  আৰু ৷  

 অৰ্থনীতি 
জিলাখনৰ মূল ঔদ্যোগিক অঞ্চলসমূহ হৈছে  উপত্যকা,  উপত্যকা, নিম্ন - অঞ্চল আৰু - উপত্যকা৷

মোককচাং জিলাৰ মূল কৃষিৰ উৎপাদনসমূহ গৈছে চাউল, গোমধান, বিলাহী আৰু কমলা৷

জিলাখনত ৪২ খন প্ৰাথমিক, মাধ্যমিক চৰকাৰী বিদ্যালয়, ১০ খন ব্যক্তিগত খণ্ডৰ বিদ্যালয়, দুখন চৰকাৰী মহাবিদ্যালয় আৰু দুখন ব্যক্তিগত খণ্ডৰ মহাবিদ্যালয় আছে৷ 

 সংস্কৃতি 
মোককচাং জিলাৰ মূল উৎসৱ দুটা হৈছে   আৰু ৷

 সংবাদ মাধ্যম 
 আকাশবাণী, মোককচাং
   (আও ভাষাৰ দৈনিক বাতৰি কাকত)
   (আও ভাষাৰ দৈনিক বাতৰি কাকত)
 নাগালেণ্ড পষ্ট
 :..
 মৰুং এক্সপ্ৰেছ ( )

 লগতে চাওক 
 নাটৱাৰ ঠাক্কাৰ ( ), মোককচাং জিলাৰ এগৰাকী প্ৰসিদ্ধ সমাজকৰ্মী আৰু গান্ধীৰ অনুগামী৷

 তথ্যসূত্ৰ 

 বাহ্যিক সংযোগ 
      
  -  

শ্ৰেণী:নাগালেণ্ডৰ জিলা
মোচি বা মোজেছ () (১৪শ১৩শ শতিকাৰ খ্ৰীঃপূৰ্ব) আছিল হিব্ৰু ভাববাদী যিয়ে মিচৰৰ পৰা পলায়নৰ সময়ত ইজৰাইলীসকলক দাসত্বৰ পৰা মুক্ত কৰিছিল৷  তেওঁক ইহুদী আৰু চমৰীয়া ধৰ্মৰ আটাইতকৈ গুৰুত্বপূৰ্ণ নবী হিচাপে গণ্য কৰা হয় আৰু খ্ৰীষ্টান, ইছলাম, বাহাই বিশ্বাস আৰু অন্যান্য অব্ৰাহাম ধৰ্মৰ অন্যতম গুৰুত্বপূৰ্ণ ভাববাদী হিচাপে গণ্য কৰা হয় বাইবেল আৰু কোৰআন দুয়োখন গ্ৰন্থ অনুসৰি ঈশ্বৰে মোচিক মোচিৰ বিধান নিৰ্দেশ দিছিল, যিটো তেওঁ তওৰাতৰ পাঁচখন কিতাপত লিখিছিল মোচিয়ে   গ্ৰহণ কৰি   প্ৰতিষ্ঠা কৰে আৰু ইজৰাইলৰ ধৰ্মীয়, সামাজিক আৰু ন্যায়িক ভিত্তি স্থাপন কৰে     ,  14

 তথ্যসূত্ৰ
মোজন হাছান (; জন্ম: ১৯৭৯) এগৰাকী ইজিপ্তৰ মহিলা অধিকাৰ কৰ্মী নাজৰা ফৰ ফেমিনিষ্ট ষ্টাডিজৰ প্ৰতিষ্ঠাপক হাছানে ২০১১ চনৰ ইজিপ্তৰ বিপ্লৱৰ প্ৰতিবাদত অংশগ্ৰহণ কৰিছিল আৰু সেই সময়ত যৌন নিৰ্যাতিত হোৱা লোকসকলৰ হকে কাম কৰিছিল তেতিয়াৰ পৰাই তেওঁ ইজিপ্তৰ সংবিধান আৰু মহিলাক সুৰক্ষা প্ৰদানৰ বাবে যৌন অপৰাধৰ আইনত পৰিৱৰ্তন আনিবলৈ সফলতাৰে প্ৰচাৰ চলাইছিল ২০১৩ চনত হাছানক গ্লবেল ফাণ্ড ফৰ উইমেনৰ উদ্বোধনী চাৰ্লট বাঞ্চ হিউমেন ৰাইটছ বঁটাৰে সন্মানিত কৰা হৈছিল ২০১৬ চনত তেওঁ "বিকল্প নোবেল শান্তি বঁটা" নামেৰে জনাজাত ৰাইট লাইভলিহুড বঁটাও লাভ কৰিছিল

 প্ৰাৰম্ভিক জীৱন 
১৯৭৯ চনত চৌদি আৰৱত ইজিপ্তৰ পিতৃ-মাতৃৰ ঘৰত হাছানে জন্মগ্ৰহণ কৰিছিল৷তেওঁৰ দেউতাকে তাত বিশ্ববিদ্যালয়ত কাম কৰিছিল আৰু মাক এগৰাকী একাডেমিক আছিল হাছানে ১০ বছৰ বয়সৰ পৰাই তেওঁৰ ইচ্ছাৰ বিৰুদ্ধে চৌদি আৰৱত হিজাব পিন্ধিবলগীয়া হৈছিল, যেতিয়ালৈকে তেওঁৰ ১৪ বছৰ বয়সত পৰিয়ালটো ইজিপ্তলৈ উভতি নাহে কায়ৰো বিশ্ববিদ্যালয়ৰ পৰা নাগৰিক সমাজ আৰু মানৱ অধিকাৰত ডিপ্লমা আৰু আমেৰিকান কায়ৰো বিশ্ববিদ্যালয়ৰ পৰা আন্তঃৰাষ্ট্ৰীয় মানৱ অধিকাৰত তেওঁ স্নাতকোত্তৰ ডিগ্ৰী লাভ কৰিছে হাছানে কৈছে যে তেওঁৰ মাকে তেওঁক নাৰীবাদী হ'বলৈ অনুপ্ৰাণিত কৰিছিল

 নাৰী অধিকাৰৰ পৃষ্ঠপোষক 
২০০৭ চনত হাছানে নাজৰা ফৰ ফেমিনিষ্ট ষ্টাডিজ নামৰ মহিলা অধিকাৰ সংস্থা এটা প্ৰতিষ্ঠা কৰে আৰু ইয়াৰ কাৰ্যবাহী সঞ্চালক হিচাপে কাম কৰে এই সংস্থাটোৱে সমগ্ৰ দেশতে মানৱ অধিকাৰ উলংঘাৰ নথিভুক্তকৰণৰ কাম কৰে ২০১১ চনৰ ইজিপ্তৰ বিপ্লৱৰ সময়ত তাহৰিৰ চকত হোৱা প্ৰতিবাদত তেওঁ আৰু তেওঁৰ সংস্থাটোৱে সক্ৰিয়ভাৱে অংশগ্ৰহণ কৰিছিল আৰু তাত সংঘটিত হোৱা যৌন নিৰ্যাতনৰ প্ৰতি সমন্বিত সঁহাৰি প্ৰদান কৰাত সহায় কৰিছিল লগতে ২০১১ চনত সংস্থাটোৱে ছুৱেজত ৰুটি বিক্ৰেতাসকলৰ বাবে এটা সংঘ স্থাপন কৰাত সহায় কৰে ২০১২ চনৰ পৰা নাজৰাই ধৰ্ষণৰ বলি হোৱা ১২ গৰাকীক স্থানান্তৰিত কৰাত সহায় কৰিছে আৰু মহিলা অধিকাৰ কৰ্মীক ভাবুকি দিছে ইয়াৰ উপৰিও ই ৬০ জনতকৈ অধিক যৌন নিৰ্যাতনৰ বলি হোৱা লোকক চিকিৎসা আৰু মানসিক সহায় আগবঢ়াইছে আৰু যৌন নিৰ্যাতনৰ বলি হোৱা বা প্ৰতিবাদত অংশগ্ৰহণৰ বাবে গ্ৰেপ্তাৰ হোৱা ১০০ তকৈ অধিক মহিলাক আইনী পৰামৰ্শ আগবঢ়াইছে

 তথ্যসূত্ৰ 

শ্ৰেণী:ইজিপ্তৰ নাৰী অধিকাৰ কৰ্মী
শ্ৰেণী:ইজিপ্তৰ ব্যক্তি